EU prijeti budžetski haos | Kiosk | DW | 17.11.2010\nEU prijeti budžetski haos\nPregovori između Evropskog parlamenta i vlada članica Evropske unije su propali. Državne kase su prazne tako da je u Briselu sve teže postići dogovor.\nBorba za moć između Evropskog parlamenta i zemalja članica dovela je do prekida pregovora o usvajanju budžeta za narednu godinu. Predsjednik Evropskog parlamenta Jerzy Buzek je konstatovao da su pregovori propali nakon što su se delegacije nekih vlada ponovo usprotivile da daju političke garancije da će budući evropski programi biti adekvatno finansirani. ’Nepopustljivost pojedinih članica potkopava povjererenje građana u efikasan rad EU’, izjavio je bivši poljski premijer.\nKoliko je stabilan euro?\nNačelno je usaglašen stav o visini budžeta za 2011 godinu te će tako biti izdvojeno oko 126 milijardi eura, što je više za 2,9 odsto u poređenju sa prethodnom godinom. Dogovor međutim nije ozvaničen jer su neki zastupnici postavljali određene uslove koji se odnose na budžetsku politiku. Tako je sporna buduća preraspodjela nadležnosti unutar same Evropske unije. Evropski parlament je zatražio da ubuduće ima veći uticaj na planiranje budžeta. Zastupnici su međutim zahtijevali da se to što traži parlament regulira obavezujućim sporazumom. Obrazložili su te stavove riječima da je to samo praktična primjena Lisabonskog ugovora. Bez usvojenog budžeta Evropska unija ima na raspolaganju sumu koju je imala prethodne godine i koju uz to svakog mjeseca mora zatražiti od vlada članica Evropske unije,“ piše list Tagesspiegel.\nNakon Grčke, pomoć potrebna i Itrskoj\nList Sueddeutsche Zeitung komentira debatu oko finansijske pomoći visoko zaduženoj Irskoj: "Kada je na proljeće Grčkoj prijetio bankrot i bankari se sedmicama kladili da li će to značiti smrt eura, evropski političari su se zalagali za promjene. Željeli su spriječiti da špekulanti i dalje vrše pritisak na finansijsko tržište i tako pune svoje džepove. Željeli su monetarnu uniju koja će olakšati izvoz i stvoriti mnogo radnih mjesta. Prije svega su međutim htjeli ostati jedinstveni i zajedno riješiti probleme u Evropi. I šta se sada desilo sa tim namjerama? Izgubljene, zaboravljene, prošle", konstatuje list Sueddeutsche Zeitung.\nBanke opet dobitnici\nJedini koji se ničega ne moraju plašiti su velike banke, stoji pored ostalog u komentaru lista Nuerberger Nachrichten: "One su Ircima dobrovljno odobrile skupe kredite i to bez ikakvog rizika jer su članice EU praktično dale pokriće davanjem paketa pomoći vrijednog 750 milijardi eura. Zaključak je da se i tri godine nakon izbijanja finansijske krize dobici privatiziraju, a gubici izmiruju uz pomoć novca poreskih obveznika. Svaka čast na ovakvom učinku, dragi političari, ’podrugljivo završava komentar Nuerberger Nachrichten.\nOdg. ur.Zorica Ilić


Novi Polis :: Kultura :: Zaliv koji traži svoje pristanište\nZaliv koji traži svoje pristanište\nAutor: Viktor Škorić\nVladan Matijević, Pristaništa\nU jednoj svojoj kratkoj pesmi Branko Miljković kaže: „Pesma i naslov vode ljubav/ Neko vreme, a zatim/ Preziru jedno drugo i svako peva za sebe“. Ako krenemo od te lucidne, ali svakako logične pretpostavke, pred nama se otvara pitanje značenja naslova najnovije zbirke priča Vladana Matijevića. O kakvom pristaništu se radi? Za samog autora ono je pristanište sopstvenih priča koje su nastajale u jednom dužem nizu godina i koje su dočekale milost uobličenja u pravom trenutku, kada je zaliv postao uzburkan, a talasi nemirni. Kada čitalac pristupi knjizi i sam mora da pristane na taj vratoloman i buran put kroz zaliv do pristaništa. Uostalom, prva rečenica knjige danteovsko je upozorenje za svakoga: Nemoj da ideš u taj grad, molim te. Pričaće ti lude priče, bićeš očarana.\nGrad-pristanište će za Vladana Matijevića od metonimije za državu da preraste u metaforu o jednom prostoru, prostoru koji kroz mrak stvarnosti prepoznajemo kao Srbiju u ključnim događajima s kraja XX i početka XXI veka. Taj hronotop jasnije će biti sagledan u druga dva ciklusa, u kojima će poetsku prozu prvog ciklusa zameniti i razraditi petnaestak nezavisnih priča. Vezujući te priče istim prostorom, ispreda se povest jednog „opšteg svevremena“ u kojem će veliki politički i kulturni događaji biti scena na kojima će se odvijati drama malih ljudi, nesposobnih da aktivno učestvuju ili makar odolevaju dešavanjima oko sebe. Strašni izum XX veka, mali čovek, marginalac, čovek sa periferije, ispovedaće svoju priču o životu koji vodi umiranju i nestanku, ali koji uspeva da nađe nove načine da pulsira. Zaista, kada se navedu glavni junaci ovih priča, vidimo da se radi o jednom sumornom šarenišu ljudi različitih zvanja, ambicija, porekla i odnosa prema životu; to je ono što postaje pesma jednog prostora, što povezuje kriminalce, švercere, islužene profesore, penzionisane fudbalere, neafirmisane umetnike... Suma ovih života jeste poetika te zemlje. Sve to stvara jednu polifoničnu predstavu o zemlji rasparčanog poretka i zemlji apsurda; kao i međuljudskih, porodičnih, socijalnih, ekonomskih i političkih odnosa u toj zemlji. Budući da je stvarnost za ove junake manjkava, potreba da se ona nadomesti dovodi do grotesknog izobličavanja priče; u njoj samoj sadržana je autoironija i značajna doza crnog humora. Upravo crni humor jedan je od načina opstajanja života: izvori straha i nesreće banalizuju se i pretvaraju u podsmeh samom sebi. Nepostojanje Aposluta, ili nemogućnost njegovog pronalaska ukida bilo kakvu tragediju ovih junaka. U priči „Drugi jezik“ glavna junakinja uči engleski da bi se pridružila bivšem mužu u Kanadi, iako njegov poziv nikada neće stići. Zato ona namerava da kupi „mašinu za sanjanje“ kako bi barem putem snova mogla da bude s njim. Međutim, sve se završava u vidu pretpostavke, mogućnosti, ali ne razrešenja deus ex machina.\nKada se, pak, ne radi o crnom humoru i ironiji, priča poprima elemente fantastike kao još jednog vida pulsacije života. U priči „Glasnik“ jedan tipičan čovek ovih prostora, koji je u životu često menjao poslove, u nekoliko navrata susreće se sa mističnom i opskurnom umetnicom Vladicom Ocokoljić. Njene video-instalacije ostaviće utisak na junaka; tek će kasnije on shvatiti da je njegov ubrzano ostareli život bio danak koji je isplaćivao dorijanovsku večnu mladolikost umetnice. U drugom slučaju susretom sa pokojnim roditeljima neostvarena umetnica će svesti račune svog života i okajati neuspeli brak i život sina kriminalca. Šta zapravo predstavlja knjiga „Pristaništa“? Videli smo šta nam „naslov“, a šta „pesma“ kazuje, sada je red da ih objedinimo. Po nama, ona je zbir sudbina bezimenog mnoštva. Spolja bez ikakve izuzetnosti, životi njenih junaka primeri su sitnih herojstava i poraza. Priča koja čini paradigmu zbirke je „Srpska priča“, sa junakom Milošem Milišićem, koji je porodična reinkarnacija i povesničar srpskog društva, model po kom se čovek zemlje Srbije preobražavao kroz istoriju, ideologiju i vlast. U njegovim sudbinama predstavljen je teret birokratije, ideoloških razmirica, političkog revanšizma, nepotizma i bogataškog oportunizma koji je na svojim plećima nosio mali čovek XX veka.\nKada se upoznaju sve hridi, svi virovi i sva mesta na kojima se može nasukati, zaliv postaje bezbedniji, plovniji. Knjiga Vladana Matijevića pristanište je na obali tog zaliva iz koga će u budućnosti mnogi brodovi isplovljavati.\nVladan Matijević, Pristaništa. Agora-Novi Sad, 2014.\n03. jun. 2016.\nO priči i pričanju u 21. veku\n29. januar. 2016.\nJulski dan pesnika poraza\nSnovi osmog života


Pisanje romana - Dan 92. - Ivan Bačić\nPisanje romana – Dan 92.\nDanas je bio mnogo bolji dan nego juče. Ne dobar dan, ali bolji nego juče.\nNapisao sam 1000 reči i to je ono što se ovog momenta računa, što je ovog momenta bitno.\nU sredini priče, pojavljuje se novi lik koji dobija sve značajniju ulogu. Zaslužan je što se uz njegovu pomoć otkrivaju neke bitne stvari iz prošlosti protagoniste, tu je da pomogne protagonisti, ali ne kao mentor, već kao saputnik u avanturi, ima neke svoje ciljeve, za koje sam još uvek nisam siguran koji su, ali sam ubeđen da će se pre ili kasnije otkriti, i danas sam proveo dan radeći na dijalogu između novog lika i protagoniste.\nKada pišem dijaloge imam osećaj da su ti ljudi stvarni i da se taj razgovor stvarno odvija i da ja nemam nikakvog udela ni doprinosa rečima koji će oni izgovoriti i to je nešto najsličnije dečjoj igri imitacije, kada deca uzmu dve lutke i te lutke razgovaraju. Deca to rade da bi bolje razumela svet oko sebe, ponavljaju ono što su čuli i kroz tu vežbu uče društvene norme, kanone, pravila, koja pre svega potiču iz porodice.\nDeluje mi da se pisanje dijaloga ne razlikuje mnogo od onoga što deca rade. Pištajući dva imaginarna lika da razgovaraju jedan sa drugim, pokušavam da razumem svet priče, a sama priča nije ništa drugo do ogledalo stvarnog sveta, pa čak i kada se neka pravila sveta priča značajno razlikuju od stvarnog sveta.\nPravila po kojima funkcioniše naš svet su značajna, i ponekad možemo da ih razumemo na nekom dubljem nivou i veoma je teško verbalizovati ono što znamo da je tačno, na primer kada osetimo da nas neko laže, ali ne možemo tačno da znamo zašto.\nPonekad naše pretpostavke budu pogrešne, i opet ne znamo zašto, ali ponekad smo i u pravu.\nNekima je lakše, a nekima teže da verbalizuju procese i misli koje se odvijaju u nama, i zato je posao pisca, da što bolje rečima predstavi internalizovane procese kako bi otvorio vidike čitaocima i kako bi jednog dana, kada pročitaju dovoljno knjiga, sami mogli da identifikuju i tumače svoje procese.\nAli, čak i da nikada ne dođe taj momenat da čitalac može da tumači interne procese, zahvaljujući pričama koje žive u njemu, biće mu lakše da napravi dobru, logičku pretpostavku, da se poistoveti sa nečim što je isključivo kroz narativ doživeo, i da razume svet bolje.\nI stoga, u pisanju obe strane dobijaju nešto značajno, onaj koji piše verovatno ima najviše dobiti, ali ni sam čitalac neće izaći iz čitavog iskustva praznih ruku.\nAko su vam moji tekstovi zanimljivi, rado ću vam ih slati na vašu mejl adresu kako ih ne biste u buduće propustili, a sve što bi trebalo da uradite jeste da kliknete na dugme ispod i da se prijavite.\nPisanje romana (148)\nPreporuka filma (3)\nPreporuka knjige (14)\nRecenzije knjiga (3)\nŽivot pisca (21)\nSva prava zadržana © od 2018. ivanbacic.com\nOva Veb lokatsija koristi kolachiće da bi poboljshala vashe iskustvo dok se krećete kroz Veb lokatsiju. Od toga, kolachići koji su kategorizovani po potrebi skladishte se na vashem pretrazhivachu jer su od sushtinskog znachaja za rad osnovnikh funktsionalnosti web sajta. Takođe koristimo kolachiće trećikh strana koji nam pomazhu da analiziramo i razumemo kako koristite ovaj veb sajt. Ovi kolachići će biti uskladishteni u vashem pregledachu samo uz vash pristanak. Takođe imate mogućnost da odbijete saglasnost za ove kolachiće. Međutim, odbijanje nekikh od ovikh kolachića mozhe da utiche na vashe iskustvo pregledanja.


Mihajlović od subote u Sampdoriji? – mojKontakt portal – Radio Televizija Kontakt\nKako prenose mediji na Apeninima, Mihajlović bi u četvrtak trebalo da obavi ključni razgovor sa čelnicima FSS, poslije kojeg se očekuje kraj saradnje.\nMihajlović bi po tim informacijama ostao na klupi u prijateljskom meču sa Rusijom ovog petka, a tim za koji je nastupao kao igrač preuzeo bi već po povratku iz Emirata.\nSampdorija je otpustila Delija Rosija i odmah je bila zainteresovana za selektora Srbije, kojem 30. novembra ističe ugovor, ali je predsednik FSS najavio da će mu biti ponuđen novi ugovor.\nU jednom trenutku se pominjalo da će uprava đenovskog kluba da se okrene prema Edoardu Reji (koji je i dalje opcija dva) ili Zdenjeku Zemanu (od kojeg su potpuno odustali), ali iz najvećeg ligurskog grada u srijedu stižu informacije da su spremni da sačekaju srpskog stručnjaka.\nSampdorija ima devet bodova iz 12 mečeva i nalazi se u zoni ispadanja u Seriji A. U prethodna tri meča izgubili su od Verone, Sasuola i Fiorentine, a za deset dana čeka ih meč sa Laciom, još jednim klubom za koji je Mihajlović igrao i sa kojim je povezivan ove jeseni.\nMihajlovića bismo tako mogli da posljednji put gledamo na klupi Srbije u petak od 17.30, na meču sa Rusijom u Dubaiju. Po informacijama iz Italije prioritet za Mihajlovića u ovom trenutku je da se prijateljski rastane od FSS, prenosi B92.\nMagat preuzima “Orlove”?


"TRČIMO NA TERENU I PEVAMO ZAJEDNO SA NAVIJAČIMA"! Štoper Zvezde otkrio zanimljiv detalj sa utakmica crveno-belih! - Informer\n"TRČIMO NA TERENU I PEVAMO ZAJEDNO SA NAVIJAČIMA"! Štoper Zvezde otkrio zanimljiv detalj sa utakmica crveno-belih!\nNakon dvonedeljne pauze svi sa nestrpljenjem očekuju nastavak takmičenja u domaćem šampionatu. Fudbaleri Crvene zvezde dočekaće u subotu, 30. marta, od 19.00 na svom terenu ekipu Mačve\nKako ističe štoper crveno-belih Nemanja Milunović ekipi je prijao predah, ali su se uželeli fudbala.\n- Pre reprezentativne pauze smo igrali u ritmu sreda – subota i normalno da nam je prijao odmor. Imali smo tri dana pauze, da napunimo baterija za naporan rad koji je usledio. Kada se igra na svaka tri dana nemamo mnogo vremena da radimo na fizičkoj pripremi, zato smo prethodne nedelje sproveli jači individualni i ekipni rad. Iskoristili smo maksimalno svaki dan da se što bolje pripremimo za nastavak sezone, jer je pred nama izuzetno važna završnica. Ponovo nas očekuje izuzetno gust raspored, igraćemo na svaka tri dana i moraćemo da iskoristimo vreme isključivo za odmor i taktičku pripremu za sledeći meč – rekao je Milunović.\n(VIDEO) HRVATI U ŠOKU! Zvezdini grafiti osvanuli u Šibeniku!\nEkipa Vladan Milojevića do sada je četiri puta odmerila snage sa Mačvom, a nijednom nije primila gol.\n- Posle fenomenalnog, istorijskog niza bez poraza silno smo motivisani da nastavimo u istom ritmu. Kada znamo da nikada nismo primili gol od Mačve, to je poseban izazov za nas u odbrani. Staramo se na svakoj utakmici da lopta ne stigne do naše mreže, tako će biti i sada - nastavlja defanzivac.\nVisoki štoper neretko ostaje posle treninga kako bi vežbao centaršut i udarac sa distance.\n- Fudbal je stil života. Čak i kod kuće stalno šutiram loptu. Uživam da ostanem posle treninga, jer nekolicina saigrača zadaje izazove na koje posebno volim da odgovorim. Nisu laki, ali upravo zato i jeste zanimljivo - kaže nekadašnji igrač BATE Borisova.\nPodrška sa tribina je neizostavan deo Zvezdinih utakmica.\n- Od kada sam došao u Zvezdu mnogo puta sam rekao da su navijači ovoj ekipi 12. igrač. Neverovatan su vetar u leđa. Atmosfera je na Marakani nešto neopisivo, zato i ne treba previše trošiti reči na Delije. Nama na terenu se često dešava tokom utakmice da počnemo da pevamo sa navijačima, trčimo i pevamo. To je motiv više i zato ih pozivam da dođu u subotu u što većem broju da pevamo zajedno. Trinaest dana bez srpskog fudbala je mnogo, zato se vidimo ubrzo na Marakani – poručio je Milunović.\nSrbija Beograd Crvena zvezda Fudbal sport FK Crvena zvezda Nemanja Milunović\nSVAKA ČAST, SRBI! Naši fudbaleri neće da igraju protiv ekipe sa Kosova, Slovaci ih podržali!


Ušobolja | Topvita | Ekologija | Ishrana | Zdravlje\n6. јануара 2006.\nZapaljenje uveta je veoma često oboljenje kako kod dece tako i kod odraslih. Dva česta uzroka koja izazivaju uhobolju je infekkcija spoljašnjeg dela uveta – otitis externa i infekcija srednjeg uveta – otitis media.\n– Otitis externa – je infekcija kože ušnog kanala, najčešće se javlja posle plivanja. Najčešći uzroci su voda u spoljnjem delu uveta ili male povrede ušnog kanala koje najčešće nastaju prilikom pokušaja da se štapićima za uvo ili nekim drugim predmetima očisti uvo.\n– Simptomi – tipično je da se jave bolovi u uvetu koji mogu da budu veoma jaki, kod blažih infekcija češći je svrab nego bol, dodirivanjem uveta bol se pojačava, zujanje u uvetu, gubitak sluha, osećaj punoće ili blokiranosti u uvetu, pojačana sekrecija.\n– Otitis media – infekcija srednjeg uveta i bubne opne, najčešće se javlja kod dece od šestog meseca života do druge godine ali i kod starije dece i odraslih. Infekciju srednjeg uveta izazivaju bakterije, a najčešće nastaje posle prehlade i infekcije gornjih disajnih puteva.\n– Simptomi – najčešći simptom je jak bol i zujanje u uvetu, osećaj da je uvo zapušeno, groznica a kod male dece ovo stanje može da prati i povraćanje i proliv, razdražljivost, gubitak apetita i nesanica.\nKadatreba zatražiti lekarsku pomoć?\nKod lekara treba otići ukoliko se javi jak bol u uvetu koji traje duže od par sati, ili ukoliko bol nije preterano jak ali traje duže od par dana. Ostali upozoravajući simptomi koji treba da vas odvedu lekaru su nagluvost, groznica i osećaj slabosti. Što se ranije započne sa terapijom koju lekar prepiše infekcija brže prolazi.\nInfekcije uveta se veoma retko leče u bolnicama, izuzetci koji zahtevaju hospitalizaciju su izuzetno jaka infekcija kod dece mladje od 3 meseca, ukoliko beba postane letargična ili ima izuzetno visoku temperaturu ili ukoliko osoba (može da bude i odrasla), ima jake glavobolje, ukočen ili otečen vrat jer su to simptomi koji mogu da ukažu na komplikacije nastale usled infekcije uveta.\nLekar postavlja dijagnozu pregledom uveta pomoću instrumenta koji se zove otoskop. Jedino lekar može da postavi pravilnu dijagnozu jer su simptomi kod otitis externe, otitis medie ili nekih mnogo ređih oboljenja veoma slični pa je postavljanje dijagnoze na svoju ruku potencionalno opasno.\nOtitis externa se najčešće leči kapima za uši koje sadrže antibiotik, 7 do 10 dana, tokom lečenja uvo ne treba kvasiti a ako postoje naslage cerumena koje se mogu pojačano stvarati usled infekcije, potrebno je da ih lekar očisti inače je teže lečenje same infekcije.\nOtitis media se leči oralnim antibioticima, najčešće u roku od 10 do 14 dana i često je u početku bolesti potrebno uzimanje lekova protiv bolova.\nInfekcija uveta mora pažljivo da se izleči, prateći sve savete koje je lekar dao i redovnim uzimanjem lekova jer ako se samo delimično izleči najčešće se ponovo javlja.


KATASTROFA ZVEZDE U LONDONU: Crveno-beli poniženi! Totenhem na srpskom 91\t687\nDEBAKL ZVEZDE PROTIV TOTENHEMA: Crveno-beli primili DEVET golova od Pevaca 8\t175\nNIKOLA JOKIĆ RASPAMETIO PLANETU: Popularni Džoker uradio nešto što nije 1\t138\nOSAKA NA PUTU KA DRUGOJ GREN SLEM TITULI\n24.01.2019. 18:31h 24.01.2019. 18:32h\nSaša Bajin, Nemac srpskog porekla, nekada je trenirao Serenu Vilijams, a sada je Japanku Naomi Osaku doveo do finala Australijan opena.\nMožda niste znali, ali za uspeh Naomi Osake, teniserke iz Japana, koja je na US openu stigla do prve grend slem titule u karijeri, najzaslužniji je - Srbin! I to niko drugi nego Saša Bajin, bivši trener Serene Vilijams.\nfoto: Prinscreen, Profimedia, AP\nNavukao Serenu na srpsku hranu\nTaking selfies while driving... Love it!! #TeamNr1 pic.twitter.com/KDW0diIBfR\n— sascha Bajin (@BigSascha) August 4, 2014\nBili su nerazdvojni, pa se spekulisalo da su i u ljubavnoj vezi. Bukvalno su živeli zajedno, spavali u u istom krevetu, izlazili po klubovima... Tabloidi su pisali o njihovoj navodnoj romansi, čak se spekulisalo da Serena čeka njegovu bebu. Ipak, oni su demantovali da su u ljubavnoj vezi.\nSada Saša pravi čuda sa Naomi.\nJapanska teniserka je načinila senzaciju na US openu, zbog čega je Bajin zvanično proglašen najboljim trenerom sveta u 2018. godini.\nDa se rad sa srpskim stručnjakom isplati i da uspeh Naomi Osake u Njujorku nije bio slučajan, potvrđuje se sada u Melburnu.\nNaomi će se u subotnjem finalu sa Petrom Kvitovom boriti ne samo za trofej, već i za prvo mesto na WTA listi.\nSvi uspesi 21-godišnje Japanke imaju isti potpis - Saše Bajina.\nSrbin dok govori o svojoj učenici ima samo reči hvale:\n"Uspeh je nije promenio. Ona je i dalje - Naomi. I dalje se šalimo na isti način, treniramo na isti način... Ništa se nije promenilo", kaže Saša Bajin i dodaje:\n"Na svetu postoje dve vrste ljudi - oni koji kada postignu veliki uspeh zadovolje se time i oni koji hoće još. Na moju sreću Naomi spada u ovu drugu grupu".\nNOVAK JE NEVEROVATAN: Rafael Nadal nahvalio Srbina, a evo kako on prognozira duel Đokovića i Puja\nPETRA KVITOVA I NAOMI OSAKA U FINALU AO: Melburn dobija novu šamionku!\nNADAL POČISTIO CICIPASA: Najveća senzacija AO na kolenima pred Špancem! Rafa čeka ishod meča Đoković-Puj\nNaomi OsakaSaša BajinSerena VilijamsAustralijan openMelburn\nDEBAKL ZVEZDE PROTIV TOTENHEMA: Crveno-beli primili DEVET golova od Pevaca u Londonu! Liga šampiona ne pamti ovakav rezultat 8\t175


Mektić: Kada bi nas slijedili niko ništa ne bi radio | BN\nMektić: Kada bi nas slijedili niko ništa ne bi radio\n- Da smo odgovorniji prema narodu, mi bi se davno sastali, da li na hitnoj ili nekakvoj drugoj sjednici i raspravljali o ovoj krizi i svemu ovom što nas zatiče i posljedicama ove krize. Vi, gospodine predsjedavajući, kažete da mi trebamo biti primjer. Ljudi kad bi slijedili promjer ovog Doma, niko ništa ne bi radio – izjavio je Mektić.\nBosna i Hercegovina 28.04.2020 | 13:01\nU toku je sjednica Predstavničkog doma Parlamentarne skupštine Bosne i Hercegovine, na kojoj se raspravlja o Prijedlogu dopuna Poslovnika Predstavničkog doma, kojim će biti omogućeno održavanje online sjednica.\nSjednica je zbog potrebe održavanja fizičke distance među poslanicima održana u Velikoj sali Parlamentarne skupštine BiH, umjesto u Bijeloj sali u kojoj se inače održavaju sjednice ovog Doma.\nTokom rasprave o hitnosti postupka, poslanik SDP-a Saša Magazinović je kazao da je ova sjednica trebala biti održana prije mjesec dana, te da Predstavnički dom ima uslove da normalno zasijeda.\n- Firma koja je u februaru bila blokirana, u martu za deset miliona kupuje respiratore, a uz to se bavi uzgojem malina. Druga, za koju još ne znamo, ali eto kažu, da se bavi reparacijom namještaja kupuje testove za koronu. Je li treba Državni parlament da bude neko ko će šutjeti i da gledamo reprizu poslijeratne obnove kada su se neki obogatili na nabavkama i donacijama, ili da kažemo nešto o tome, da se usprotivimo tome, da napravimo neko tijelo – kazao je Magazinović.\nPoslanik Naše stranke Damir Arnaut je kazao da je ove izmjene i dopune Poslovnika on predložio još 30. marta, te da ih je Kolegij „prepisao i uzeo kao svoje“. Dodao je da je Naša stranka predložila i tri zakona koja podrazumijevaju uštede u potrošnji.\n- Ako ovo ne stavite na dnevni red, da vam se ukinu reprezentacije, da vam se ukine to što se vozate u službenim vozilima, da vam se ukine ta pratnja, potpuno nepotrebna – izjavio je Arnaut.\nZastupnik A-SDA Jasmin Emrić je konstatovao da je ovo parlament koji je najmanje radio od kada je proglašeno stanje prirodne ili druge nesreće, te je zatražio informaciju od Kolegija zašto Predstavnički dom nije održavao sjednice.\n- Možda ovo i ima opravdanja, ali prije mjesec dana. Vi kasnite, gospodo. Mi kasnimo za svim zemljama u regiji i Evropi. Svi parlamentu su zasijedali, samo nije ovaj Dom Parlamentarne skupštine BiH – kazao je Emrić.\nS tim u vezi je predložio dopunu dnevnog reda sa tačkom koja se odnosi na zdravstvenu i epidemiološku situaciju u BiH. Predložio je da Predstavnički dom radi na redovnim sjednicama, s obzirom da, kako je procijenio, postoje uslovi za održavanje tih sjednica.\nPoslanik SDS-a Dragan Mektić je kazao da je on lično protiv održavanja hitne sjednice Predstavničkog doma.\nDodao je da je Predstavnički dom morao donositi odluke, čak i po cijenu zdravlja poslanika.\n- Kako nas nije sramota da se ovako ponašamo. Ovo je bruka, ovo je sramota. Mislim da smo se raskrinkali do te mjere da narod sad vidi i ko smo i šta smo – ocijenio je Mektić.\nPodržao je prijedlog da se poslanici odreknu privilegija jer, kako je kazao, ništa ne rade.\n- Daj da se odreknemo zadnje plate u korist bilo koga jer nismo, ljudi, radili. Nikakvih obaveza nismo imali. Ja ništa po pitanju svoje poslaničke obaveze nisam uradio mjesec i nešto dana, osim što sam ponekad pogledao portale i vidio šta se dešava. Ovo je vrijeme iskorišteno za kriminal i dodatnu korupciju – poručio je Mektić.\nPoslanik SDP-a Nermin Nikšić je predložio izmjene Poslovnika za neko buduće vrijeme, da se Predstavnički dom izjasni o zaključku prema kojem bi radio u ubrzanom kapacitetu, s obzirom da su, kako je kazao, stvorene pretpostavke.\nKolegij Predstavničkog doma bi, ukoliko prijedlog bude prihvaćen, ubuduće u izuzetnim okolnostima, kada je to neophodno iz bezbjednosnih razloga ili radi zaštite javnog zdravlja, odnosno kada je proglašeno stanje prirodne ili druge nesreće, odlučiti da sjednice Predstavničkog doma, Kolegija, kao i Kolegija u proširenom sastavu, te Zajedničkog kolegija, komisija i zajedničkih komisija oba doma Parlamentarne skupštine BiH mogu biti održavane online, korištenjem informacionog sistema koji podržava prenos video-konferencija ili aplikacija, programa i drugih elektronskih platformi za direktnu glasovnu i video-konferenciju.\nOva odluka bi važila samo dok traju vanredne okolnosti, odnosno do proglašenja prestanka stanja prirodne ili druge nesreća.\nVrh, u svojim konstatacijama. Svaka mu cast.\nNije bas tako, da sjedis ne bi imao prijave za kradju i pronevjere. Dakle radi se ipak\nA što se ne odrekne o ogromnih primanja kad je tako dobar , jedan obični komedijaš , al' zna uzeti platu za svoj nerad .\nAkvana Banja Luka\nPa tako nama nasi menadzeri kazu..sljedi nas....i kad sljedim da izbjegavam..bjezim...sjedim ..kaze vid ne radnika.. Pa rekli ste da vas sljedim..jel i oni nist ne rade...pocevs od generala pa do menadzera za ugostiteljstvo...marketing..sefova goba upravnika goba...i ostalih sefova tehnike...finansija...konobara..i od 60 setak zaposlenih spade akvana na 20 radnika...hehehe..od po 580km plate i to ne redovne..heheh javasluk..inaceti sefovi i ostali menadzeri od 1000km pa nadalje..za ne rad...pozz..\n"CRVENI KOMBI" POSETIO\nBolnici 'Srbija",od sjutre će se zvati 'Sveti Vračevi'\nMjenjaj. Bagru. Tako je Mekta\nMogu ga voliti ili mrziti ali čovjek uvijek puca direktno u srž.Bravo!\nSto Mekticu nisi resio pitanje migranata,obecao so,Ono tvojih mirnih ljudi u Srpskom selu, I li to je bio cilj\ncekaj malo, ako se sednice mogu odrzavati online, onda ova zdanja treba rasprodati, koji ce nam kufer?\nSta ja to reko da nije tacno,jeli reko da su mirni migranti I da je problemSrpska Cast,to je on rekao cak zabranio bajkerima Iz Srbije ulaz,a ostali mogu vredjati sve Srpsko\nRadio si ti pet godina, samo se ne vide rezultati tvog rada. Zapravo, vide! Puna je zemlja migranata. Nakupilo se dok si ti uređivao sudstvo, bio stend ap komičar, zamajavao narod šupljim obećanjima, pretio hapšenjima a da za to nemaš nadležnost, i sve one stvari koje nisu bile tvoj posao. U svoj posao se jedino nisi mešao. Bolje, bio si mu nedorastao.\nPa ćorav čovjek ne vidi a glup ne može da shvati\nDragane, niko ništa i ne radi, osim ono malo privrede.


Radar 30 јануара, 2022 Auto škole vesti, Korisne informacije o auto školama Nema Komentara\nIzbor auto škole na Novom Beogradu i u Zemunu 2021\nŽelite da upišete auto školu na Novom Beogradu ili u Zemunu? Portal Radar je pravo mesto za Vas da pronađete pouzdanu auto školu na ovim lokacijama.\nUz portal Radar izaberite najbolju auto školu na lokacijama Novi Beograd i Zemun sa kvalitetnom obukom i sa profesionalnim instruktorima.\nPortal Radar je prvi pretraživač auto škola u Beogradu i evo kako možemo da Vam pomognemo sa izborom auto škole na Novom Beogradu i u Zemunu.\nNe morate više sami da zovete auto škole kako biste došli do potrebnih informacija. Portal Radar će odmah da Vam kaže koje su auto škole pouzdane i dobićete sve neophodne informacije o njima.\nPortal Radar stalno istražuje iskustva kandidata na internetu i stavlja ih sve na jedno mesto kako Vi ne biste morali da trošite svoje vreme.\nSaznajte od nas koje su aktuelne cene obuke i polaganja vozačkog ispita u auto školama na Novom Beogradu i u Zemunu. Nemojte da upisujete najjeftiniju auto školu. Cena obuke u auto školi može biti jeftina, jer nisu objavili celokupnu cenu obuke na sajtu ili imaju nekvalitetnu obuku zbog neprofesionalnih instruktora vožnje što vodi ka dodatnom trošku u vidu uzimanja dodatnih časova vožnje i ponovnog polaganja vozačkog ispita i naravno da Vas to košta vremena i živaca.\nPortal Radar Vam preporučuje samo auto škole na Novom Beogradu i u Zemunu, koje imaju profesionalne, strpljive, korektne i poštene instruktore.\nImamo da Vam preporučimo nekoliko auto škola na Novom Beogradu i u Zemunu.\nSlobodno nas pitajte o aktuelnom voznom parku auto škole. Za sebe birajte vozilo najsličnije onom koje planirate da vozite nakon polaganja vožnje.\nAko niste zadovoljni auto školom, kažite nam i zajedno ćemo da rešimo problem.\nKoje auto škole preporučujemo na Novom Beogradu i u Zemunu?\nAuto škola Bulevar na Novom Beogradu\nAuto škola Sušić na Novom Beogradu\nAuto škola Pavlin na Novom Beogradu\nAuto škola Lux Voyager u Zemunu\nAuto škola Raptor u Zemun\n1. Auto škola Bulevar na Novom Beogradu blizu Zemuna\nOno što auto školu Bulevar izdvaja od drugih auto škola na Novom Beogradu i u Srbiji i ujedno ih čini inovatorima na polju obuke vozača B kategorije, jeste upotreba simulatora vožnje poslednje generacije u teorijskoj i praktičnoj obuci budućih vozača.\nIako auto škola Bulevar je relevantno mlada auto škola na Novom Beogradu, simulator koristi od prvog dana i u teorijskoj nastavi i u praktičnoj obuci, a dosadašnje iskustvo kao i reakcija kandidata govori da su na dobrom putu i da je spoj tradicionalnog i inovativnog dobitna kombinacija koja kao krajni cilj ima sigurnog, bezbednog, ekološki odgovornog vozača.\nKao rezultat kompletnog i kvalitetnog procesa obuke prolaznost u auto školi Bulevar na Novom Beogradu je odlična. Na teorijskom ispitu ona iznosi 86% iz prvog pokušaja, a 81% ukupno. Prolaznost na praktičnom ispitu je 78% iz prvog pokušaja i 71% ukupno.\nJednako uspešno simulator vožnje primenjuje se i kod vozača koji se javljaju zbog kondicione vožnje. Auto škola im daje priliku da obnove davno stečeno znanje, da provere vreme reakcije u kritičnim situacijama i sl.\nAuto-škola „Bulevar“ na Novom Beogradu ima odličnu povezanost sa ostalim delovima grada zahvaljujući velikom broju autobuskih linija (17, 73, 81, 81L, 82, 83, 85, 88, 610, 611) na stajalištima koja su na 30 i 50m udaljene od auto-škole.\nUpišite auto školu Bulevar na Novom Beogradu preko portala Radar i dobijate besplatno dvočas vožnje. Za vozače sa dozvolom bez iskustva vožnje, ukoliko uzmu kondicione časove u auto školi, dobiće popust i 3 besplatna dvočasa obuke na simulatoru. Za više informacija kontaktirajte nas na četu.\n2. Auto škola Sušić L na Novom Beogradu nedaleko od Zemuna\nDugogodišnje poslovanje glavni je pokazatelj kvaliteta obuke i zadovoljstva kandidata auto školom Sušić na Novom Beogradu. Auto škola Sušić bavi se obukom vozača A1, A2, A i B kategorije. Auto škola Sušić Vam nudi visokokvalifikovane, licencirane instruktore vožnje, kao licencirane i iskusne predavače teoretske nastave. Visok stepen prolaznosti govori o kvalitetu teoretske nastave kao i praktične obuke u auto školi.\nAuto škola Sušić na Novom Beogradu će Vam pružiti sve mogućnosti i komfor da vozite i učite vožnju u bezbednim i novim automobilima, uz konstantnu pažnju i savete iskusnih instruktora. Imate mogućnost izbora instruktora, vozila i termina obuke. Auto škola Sušić se trudi da obezbedi maksimalno dobre uslove za napredak kandidata. Automobil je bitna karika i potrebno je da bude ispravan i lagan za voznju.\nAuto škola Sušić na Novom Beogradu će Vam pružiti sve potrebne informacije i savete kako da najlakše i najbrže dođete do vozačke dozvole. Najveći uspeh auto škole Sušić je poverenje klijenata, koje su stekli profesionalnim zalaganjem i trudom.\nUpišite auto školu Sušić na Novom Beogradu preko portala Radar i dobijate popust na praktičnu obuku. Za više informacija kontaktirajte nas na četu.\n3. Auto škola Pavlin na Novom Beogradu\nAuto škola Pavlin je osnovana 1996 godine na Novom Beogradu.\nZadovoljan i naučen đak je najbolja reklama koju auto škola može imate. Jedino kvalitetan rad ostvaruje uspeh.\nNovi automobili, mladi instruktori koji vole svoj posao čine da auto škola Pavlin bude korak ispred drugih.\nAuto škola Pavlin vam neće obećati da ćete položiti iz prve, ali svakako da je i to njihov veliki interes.\nVeć sa prvim kontaktom sa auto školom videćete da sa velikom željom i voljom rade svoj posao.\nAuto škola se trudimo da kandidati ne budu samo zadovoljni obukom već i pažnjom koju im pružaju.\nOsetićete da za uloženi novac dobijate punu vrednost njihove usluge.\nAuto škola Pavlin– novi vozni park\nAuto škola se trudi da obezbedimo maksimalno dobre uslove za napredak kandidata.\nAutomobil je bitna karika i potrebno je da bude ispravan i lagan za voznju.\nU voznom parku nalaze se 5 potpuno novih automobila.\nU auto skoli Pavlin nećete imati problem da zbog kvara i popravke automobila čekate par dana da biste nastavili obuku.\nUpišite se u auto školu Pavlin na Novom Beogradu preko portala Radar i dobijate popust na obuku. Za više informacija kontaktirajte našeg operatera Marinu na četu.\n4. Auto škola Lux Voyger u Zemunu\nAuto škola Lux Voyager nalazi se u samom centru Zemuna i poseduje dugogodišnje iskustvo u obuci vozača za “B” kategoriju. Današnja auto škola Lux Voyager u Zemunu naslednica je uspešne škole “Ada” koja je osnovana 1991. godine, a koja je potom preimenovana u auto školu “B Plus”. Kvalitetna obuka vozača i priprema za polaganje vozačkog ispita, potpuno obnovljen vozni park, fleksibilnost u radu sa kandidatima, kao i najpovoljniji uslovi plaćanja i primamljive akcijske ponude, samo su neke od prednosti koje Vam nudi auto škola Lux Voyger. Obuka vozača vrši se na savremenim vozilima marke Opel, Renault, Skoda ili Ford, uz mogućnost izbora instruktora i termina po Vašoj želji. Tim auto škole čine licencirani i iskusni instruktori sa višegodišnjim iskustvom koji su do sada obučili veliki broj zadovoljnih polaznika auto škole Lux Voyger. Primenom savremenih pedagoških metoda i principa, istruktori auto škole se trude da stvore sposobne i odgovorne vozače. Njihova samoumerenost i smirenost učiniće svaki čas prijatnim i korisnim iskustvom. Takođe, auto škola nud mogućnost dolaska po kandidata. Budućim kandidatima za polaganje vozačkog ispita auto škola Lux Voyager u Zemunu nudi kvalitetnu teorijsku obuku koja se odvija u prostorijama škole. Teorijska obuka se sastoji od časova predavanja i časova vežbi koji se održavaju u učionici opremljenoj najsavremenijom tehnologijom i sredstvima za rad, koja se nalazi u Zemunu (Hala Pinki). Nastavu izvodi licencirani predavač iz ove oblasti. Ukoliko imate bilo kakve probleme prilikom spremanja teorijskog dela ispita, auto škola Vam nudi mogućnost organizovanja dopunskih časova teorijske obuke. Budite uvereni da ćete u saobraćaj izaći u potpunosti spremni i teorijski potkovani. Najbitniji segment obuke svakog vožača je praktična obuka upravljanja vozilom. Licencirani i iskusni tim instruktora auto škole nesebično se trudi da prenese svoje znanje i pruži Vam svu neophodnu pomoć da uspešno savladate sve izazove gradske vožnje. U toku praktične obuke kandidat mora da završi i kurs Prve pomoći za vozače kako bi mogao da se prijavi za polaganje praktičnog ispita vožnje. Pored redovne obuke, auto škola Lux Voyager u Zemunu pruža i usluge dopunske, tj. kondicione vožnje za one koji poseduju vozačku dozvolu, ali ne i dovoljno sigurnosti u vožnji. Elementi vožnje koji se vežbaju na ovim časovima potpuno su prilagođeni individualnim potrebama kandidata. Pozivamo Vas da lično posetite auto školu i uverite se u kvalitet i pouzdanost koju auto škola nudi svim kandidatima auto škole. Auto škola Lux Voyager u Zemunu nudi najpovoljnije cene obuke, kao i brojne pogodnosti prilikom upisa. Za najbrže kandidate spremili smo posebnu ponudu: Besplatno prvo polaganje testova i vožnje za prvih 10 upisanih kandidata! (Ušteda 8.000 dinara)\nUpišite auto školu Lux Voyager u Zemunu preko portala Radar i dobijate besplatno lekarsko uverenje i prvu pomoć. Za više informacija javite nam se na četu.\n5. Auto škola Raptor u Zemunu\nAuto škola “Raptor" nalazi se u Gornjogradskoj ulici broj 11, lokal 10, na teritoriji Zemuna, u Beogradu. Poslovna ideja auto škole Raptor se ogleda u tome da svim kandidatima omogućimo da steknu znanje i veštine neophodne za snalaženje u saobraćaju i upravljanje motornim vozilom. Vođena željom da doprinese sveopštoj bezbednosti svih učesnika u saobraćaju, auto škola “Raptor" u Zemunu svim svojim polaznicima pruža obuku, teoretsku i praktičnu, kao i polaganje vozačkog ispita. Unaprediti Vaše znanje i podići sigurnost vozača i svih drugih učesnika u saobraćaju na viši nivo, misija je kojoj svakodnevno teži auto škola. Stučni tim auto škole omogućiće Vam da ostvarite Vaš cilj i postanete odgovorni vozači, koji će se snaći u različitim situacijama u saobraćaju. Auto škola sarađuje sa profesionalnim licima iz oblasti saobraćaja, strateškim partnerima iz ministarstva unutrašnjih poslova, ministarstva saobraćaja i prosvete, agencije za bezbednost saobraćaja, amss i zajednicama auto škola, što ukazuje na predanost auto škole poslu kojim se bavi. Vozni park auto škole čine automobili nove generacije, starosti do 5 godina.\nVozila na kojim se vrši obuka i polaganje vozača, poseduju svu neophodnu opremu, sisteme i ispunjavaju najstrožije standarde propisane novim zakonom. Na raspolaganju su Vam sledeća vozila:\n– Volkswagen Golf V\nInstruktorski tim auto škole Raptor čine sertifikovana lica sa neophodnim znanjem i iskustvom.\nPostanite stručni i savesni vozači. Auto skola “Raptor" Zemun, Beograd.\nUpišite auto školu Raptor u Zemunu preko portala Radar i dobijate besplatno lekarsko uverenje, prvu pomoć i prvi izlazak na polaganje. Kontaktirajte nas na četu za više informacija.\nAuto škola Bulevar Novi Beograd\n78606 posetilaca jedinstvenih posetilaca


Zaštićeni i djecu mogu da ubijaju\nRODITELJI INFICIRANIH BEBA OGORČENI PRESUDOM:\nSudija Bošković istakao da su počinili krivično djelo eventualnim umišljajem, ali im "olakšao" jer su ugledni i poznati ljekari\n110 pregleda\t32 komentar(a)\nTomislav Jeremić, Haka Tahirović, Zvonko Puletić, Jela Cimbaljević, Foto: Arhiva Vijesti\n29.07.2017. 06:21h Ažurirano: 04.04.2019. 22:49h\n"Ovo je sramota. Zamalo mi nisu ubili dijete, a ovako su kažnjeni”, viknula je jedna od majki inficiranih beba Darinka Salemović nakon izricanja presude, i napustila sudnicu bjelopoljskog Višeg suda.\nOtac jedne od inficiranih beba, Predrag Karišik kazao je da je takva presuda poziv građanima da mogu ubijati djecu ako su članovi Demokratske partije socijalista.\n"Ovo je poziv građanima u Crnoj Gori da se učlane u DPS i da mogu da ubijaju djecu po Crnoj Gori, a da će ih štititi Duško Marković i Milo Đukanović. Ovo više nije država, oni su ubice. Ubili su jedno dijete, pokušali da ubiju još četvoro i naši životi više nemaju smisla”, kazao je Karišik.\nPunomoćnici oštećenih porodica nemaju pravo žalbe, ali su najavili da će Tužilaštvu uputiti određene sugestije.\nObrazlažući presudu, predsjednik vijeća Vukomir Bošković kazao je da su Jeremić, Puletić, Tahirović i Cimbaljević krivi što nijesu postupali u skladu sa propisima kojima se određuju mjere za suzbijanje i sprečavanje opasne zarazne bolesti, pri čemu su bili svjesni da takvim nečinjenjem mogu učiniti zabranjeno djelo.\n"Okrivljeni Jeremić, kao tadašnji direktor bolnice, nije obrazovao tim za nadzor, prevenciju i suzbijanje bolničke infekcije, a Tahirović i Puletić kao načelnici Ginekološko akušerskog i Neonatološkog odjeljenja nijesu preduzimali odgovarajuće higijenske mjere na tim odjeljenjima, na način što nisu vršili redovnu sanitarnu kontrolu, nalaganje briseva sa radnih površina i opreme, niti sanitarnu kontrolu zaposlenih”, kazao je Bošković.\nDodao je da Puletić, uz to, nije naložio da se trudnicama prilikom prijema na Ginekološko odjeljenje uzimaju vaginalni brisevi.\nOn je naglasio da je Cimbaljević kriva što nije postupila po propisima o suzbijanju i sprečavanju zarazne bolesti, jer ni nakon transporta djece u KC Podgorica pod sumnjom neonatalne sepse nije prijavila slučaj komisiji za praćenje, sprečavanje i suzbijanje bolničke infekcije .\nSudija Bošković je istakao da su okrivljeni počinili djelo sa eventualnim umišljajem, jer su bili svjesni da svojim postupanjem mogu počiniti djelo pa su na to pristali.\n"Ipak sud je imao u vidu njihovo ponašanje nakon počinjenog djela, da su se ponašali solidno, da se radi o neosuđivanim licima i uglednim ljekarima koji su doprinijeli podizanju kvalteta u pružanju zdravstvenih usluga i koji su nesebično radili, po čemu su bili poznati u svojoj sredini i šire”, kazao je Bošković.\nDobili kazne niže od minimalnih\nLjekarima bjelopoljske bolnice presudom je izrečena kazna manja od minimalne predviđene za počinioce krivičnog djela zbog kojeg im se sudilo.\nOptužnicom im je stavljeno na teret da su počinili krivično djelo teško djelo protiv zdravlja ljudi, u vezi krivičnog djela nepostupanje po zdravstvenim propisima za suzbijanje opasne zarazne bolesti. Za to krivično djelo propisana je kazna zatvora od dvije do 12 godina robije.\nSvi ljekari, osim dr Jele Cimbaljević bili su u višemjesečnom pritvoru.\nJela CimbaljevićPredrag Karišiksmrt bebeHaka TahirovićZvonko PuletićTomislav JeremićOpšta bolnica Bijelo Polje\n20:27 h\t252\n25.01. 20:27 h\t252\t25573\n26.01. 12:07 h\t2667\n26.01. 10:36 h\t2569\n25.01. 20:27 h\t21\t252


Srbija prva na mestu po konsultacijama sa ''dr Guglom'' | Adria Daily\nMada bi više od polovine evropskog stanovništva moglo da zamisli da ih lekar leči putem veb kamere, onlajn konsultacije sa lekarom izazivaju oprečna mišljenja i podele među Evropljanima, pokazuje Štadino zdravstveno istraživanje za 2021. godinu, sprovedeno u 15 evropskih zemalja među kojima je i Srbija. Štada već sedam godina za redom organizuje ovaj vid istraživanja, kao doprinos boljem uvidu u zdravstvene navike i potrebe šire populacije.\nLečenje putem veb kamere spremno je da prihvati 60 odsto stanovnika Srbije, u slučaju lakše ili sekundarne bolesti, što je malo iznad evropskog proseka od 57 procenata, čime se Srbija našla na petom mestu iza Portugalije, Španije, Italije i Velike Britanije u pogledu spremnosti za takav vid konsultacija sa lekarom.\nMeđutim, iako svaki četvrti Evropljanin ovaj način konsultacija smatra sjajnim napretkom, ističući i značajnu uštedu u vremenu, jednak broj njih to kategorično odbija (24 odsto) naglašavajući da mnogo više ceni ličnu interakciju sa lekarom uprkos napretku tehnologije.\nRezultati istraživanja, u drugoj godini Covid pandemije, ukazuju da bi danas manji broj Evropljana prihvatio „lečenje na daljinu“ (57 procenata) u odnosu na 2020. godinu, kada ih je čak 70 procenata pozdravljalo ovu opciju. Dakle, uprkos naglom porastu digitalizacije, 13 procenata manje stanovnika Evrope danas želi „lečenje na daljinu“, dok je u porastu težnja za konsultacijama uživo i to sa 11 procenata u 2020. na 24 procenta Evropljana u tekućoj godini.\nU Srbiji bi svega 18 odsto stanovnika odbilo onlajn konsultacije sa lekarom, jer im je lična interakcija važnija. Kontakt uživo sa lekarom još manje vrednuju u Portugaliji, Španiji i Velikoj Britaniji.\n„Dr Gugl“ najpopularniji u Srbiji\nPandemija je značajno uticala na intenzivniju potragu za informacijama u vezi sa zdravljem, a pritom je digitalni sadržaj postao još popularniji. Više od polovine Evropljana (54 odsto) ističe da su se „znatno češće“ okretali onlajn izvorima radi istraživanja zdravstvenih problema (19 odsto) ili „češće nego inače“ (35 odsto) u poslednjih godinu dana.\nStanovnici Srbije su lideri u pogledu zdravstvenog obrazovanja na mreži, pokazalo je istraživanje, pa njih čak 72 odsto kažu da su u proteklih godinu dana pročitali više zdravstvenih informacija na mreži nego obično. Ovo Srbiju svrstava na prvo mesto od 15 evropskih zemalja obuhvaćenih anketom. U isto vreme, samo 5 odsto stanovnika Srbije ne traži informacije o zdravstvenim temama od „dr Gugla“.\nZnačajan procenat Evropljana, njih 36 odsto, takođe koristi internet za informacije o uzimanju lekova, njihovim indikacijama i neželjenim reakcijama, u čemu prednjače stanovnici Rusije (62 odsto) i Ukrajine (58 odsto).\nIstraživanje je pokazalo i da se ukupno 45 odsto populacije u urbanim sredinama anketiranih zemalja okreće internetu, dok je broj onih iz ruralnih područja manji – 32 odsto.\nDigitalizacija i bezbroj mogućnosti\nDigitalna uputstva za lek podržava tri četvrtine Evropljana (76 odsto), dok bi u Srbiji čak 82 odsto stanovnika bilo spremno da koristi elektronsko uputstvo za pacijente, kao i elektronske letke i liflete sa informacijama o proizvodima, npr. skeniranjem koda na pakovanjima lekova. Ovo Srbiju svrstava na šesto mesto od 15 anketiranih zemalja. Dvoje od petoro građana Srbije (39 procenata) veruje da bi elektronski lifleti bili praktičniji i prouzrokovali manje otpada, što je znatno iznad evropskog proseka ankete – 32 procenta. Pa ipak, 40 odsto Evropljana ne želi da se u potpunosti odrekne papirne verzije, u čemu prednjače Francuzi među kojima je svega 19 procenata zainteresovano za digitalnu verziju.\nGovoreći o analognim medijima, zdravstvene aplikacije nisu posebno popularne u Evropi. Samo 7 odsto ispitanika je potvrdilo da ih koristi, a čak 30 odsto Evropljana ih ne smatra korisnim. U pogledu spremnosti da prihvate zdravstvene aplikacije na svojim mobilnim telefonima, građani Srbije su i u ovom slučaju malo iznad evropskog proseka, jer njih 9 odsto već koristi takve aplikacije, a više od petine (22 odsto) veruje da bi im takve aplikacije mogle pomoći u postizanju bolje onlajn komunikacije sa svojim lekarom.\nOvo su rezultati trećeg internacionalnog ŠTADINOG Zdravstvenog izveštaja 2021, reprezentativne studije sa više od 30.000 ispitanika iz 15 zemalja. Institut za istraživanje tržišta Kantar je u ime kompanije STADA Arzneimittel AG anketirao oko 2.000 ljudi starosti od 18 do 99 godina iz: Austrije, Belgije, Češke, Francuske, Nemačke, Italije, Holandije, Poljske, Portugala, Rusije, Srbije, Španije, Švajcarske, Ukrajine i Velike Britanije na temu „Kako je pandemija promenila poglede Evropljana na zdravlje?“. Dodatne informacije o Štadinom Zdravstvenom izveštaju možete pronaći na sajtu kompanije Hemofarm.\nIzvor i odgovornost objave: represent.rs\nTagsdr google društvo zdravlje


Za Baniju: NOVIGRAĐANI opet vozili donacije koju su prikupili prijatelji iz Italije • Istra Terra Magica\nod Tanja Kocijančić 13. ožujka 2021., 08:58\nNovigrađani nastavljaju s humanitarnim akcijama u kojima nastavljaju pomagati stradalima u potresu. Ovog puta pridružio im se grad prijatelj i pobratim Novigrada, Sacile iz Italije, koju su skupili pomoć u okolnim mjestima. Novigrađani na čelu s predsjednikom Dobrovoljnog vatrogasnog društva Neapolis Valmijem Fabrisom u petak navečer su nakrcali kamion donacijama, koji je potom krenuo za Zagreb po još jednu paletu potrepština, da bi danas, u subotu, pomoć stigla na točno dogovorene adrese.\n-Popis onoga što je potrebno dobili smo i pozvali smo kolege vatrogasce iz Sacilea koji su pomoć prikupili od svojih sugrađana. Imamo kontakte s ljudima na Baniji, tako da ćemo donacije dostaviti u Sisak, Glinu, Jazvenik i Dom zdravlja Sisak, rekao je Fabris.\nU kamion su nakrcali 50-ak kubika u kutijama, gdje će se za potrebite u Baniji naći deterdženti i druga sredstva za čišćenje, odjeća, obuća, pokrivači, higijenske potrepštine, sredstva za dezinfekciju, pelene za bebe, gumene čizme, deke, pokrivači i još štošta što je bilo na popisu stvari koje su potrebne, naglasio je šef DVD-a.\nKamion je u vlasništvu novigradskog prijevoznika Transporti Stankić kojemu ovo nije prvi put da je donacije odvezano nastradalima u razornom potresu koji je Baniju pogodio 29. i 30. prosinca prošle godine.\nFabris je naglasio da su donaciju prikupili njihovi kolege vatrogasci iz Pordenonea i Sacilea, DVD SAcile i tamošnja civilna zaštita. Samoinicijativno su se pridružili učenici 7. razreda novigradske Osnovne škole Rivarela koji su prikupili sportsku opremu i odjeću.\nNovigrađani krcaju kutije s donacijama u kamion\n-Ovo nije sve od prijatelja iz Italije. Čekamo još jednu turu donacija iz Aviana, gdje također prikupljaju kolege vatrogasci, zaključio je Valmi Fabri.\nDonacija prijatelja iz Italije


Kruševljanin pucao na auto, nema povređenih | Novosadski informativni portal 021\nKruševačka policija uhapsila je J.I. (40) iz tog grada zbog sumnje da je pucao na vozilo kojim je upravljao muškarac iz Kruševca, star 29 godina, a u kome su bile još dve osobe.\nInfo 14.08.2019. | 15:52 > 15:41\nPolicija je navela da se sumnja da se on prethodno sa njima verbalno i fizički sukobio i da u toj pucnjavi niko nije povređen.\nJ.S. je osumnjičen da je izvršio krivična dela izazivanje opšte opasnosti i nedozvoljena proizvodnja, držanje, nošenje i promet oružja i eksplozivnih materija.\nNjemu je po odobrenju Osnovnog javnog tužioca u Kruševcu određeno zadržavanje do 48 sati i uz krivičnu prijavu će biti priveden tužilaštvu.\n14.08.2019 • 21:55\nPa, u drzavi "blagih oblika teskih dela"\ni pokusaj ubistva mu dodje, valjda, blagi prekrsaj.\n14.08.2019 • 16:58\nPucanje na automobile u kojima se neko nalazi je malo manje izazivanje opste opasnosti, a malo vise pokusaj ubistva, zar ne?


Građani šetali oko hrama, policija u punoj pripravnosti -\nFebruar 16, 2019 Februar 16, 2019 Urednik2 0 Comments MUP RS, pravda za davida, ššettnja, trg krajine\nPolicijska uprava Banjaluka prvo je dala dozvolu za mirnu šetnju “Slobodnih gradjana Banjaluke” a zatim istu odbacila. “Slobodni gradjani Banjaluke” su ipak najavili da će večeras u 18:30 minuta prošetati gradom. Na trgu se pojavio manji broj gradjana ali nisu išli dalje sa trga.\nU međuvremenu “Pravda za Davida” je kao i svako prethodno veče ove godine zapalila svijeće u porti hrama Hrista spasitelja a nakon toga prošetano je oko hrama Hrista spasitelja. Zanimljivo je da paljenje svijeća mirnu šetnju nekoliko desetina građana prate vrlo jake policijske snage iako su svako dosadašnje okupljanje ispred hrama kao i šetnje nakon toga kroz grad prošli bez bilo kakvog incidenta.\npolicija Srpske čuva trg od građana Srpske, foto e trafika\nU Policijskoj upravi Banjaluka ne odgovaraju zbog čega mirne građane Banjaluke prate jake policijske snage i zbog čega se građani neselektivno legitimišu.\nPitali smo ih sljedeća pittanja, za sada bez odgovora.\n1. Zbog čega pripadnici Policijske uprave Banjaluka vrše neselektivno legitimisanje građana Banjaluke u večernjim časovima? Ukoliko se radi o redovnoj kontroli građana zašto se dešava da pojedini građani budu legitimisani svako veče?\n2. Zašto pripadnici Policijske uprave Banjaluka legitimišu novinare koji prate odredjena dešavanja u gradu a koji imaju jasno istaknute legitimacije?\n3. Da li postoji bilo kakva zabrana o kretanju građana kroz centar Banjaluke šetačkom zonom i ako postoji da li se zabrana odnosi na sve gradjane Banjaluke ili samo na odredjene?\nDavor Dragičević objavio video povodom Davidovog rođendana\nFebruar 1, 2019 Urednik4 0\nPolicija protiv Davora Dragičevića\nOktobar 24, 2018 Urednik2 0\nIstraga slučaja “Kovačević” – da li će počinioci biti uhvaćeni?\nSeptembar 1, 2018 Urednik4 1


Petrit Čolaku: Kosovska policija je zaštitila novinare\nK. Živanović | 15. sep 2018.\nKosovska policija je preduzela sve neophodne mere kako bi zaštitila novinare i sprečile eventualne incidente tokom posete predsednika Srbije Aleksandra Vučića Kosovu – kaže za Danas Petrit Čolaku, izvršni direktor Društva novinara Kosova.\nDruštvo je, dodaje, odmah je kontaktiralo nadležne „nakon pritužbi novinara srpskih medija – Insajdera, Dojče Vele i Tanjuga“.\nKolege iz DNK pitali smo da li će osuditi napade na novinare iz Srbije koji su izveštavali sa Kosova i ko je odgovoran za bezbednosne propuste, međutim, konkretne odgovore nismo dobili. Interesantno je i da je odgovore Čolakua pre nego što ih je poslao redakciji Danasa pogledala i odobrila kosovska policija.\n– Policija je otišla na lice mesta nakon dobijenih informacija da je ekipa novinara parkirala automobil sa srpskim tablicama, pored benzinske stanice u blizini mesta gde su se održavali protesti, na regionalnom putu Mitrovica – Skenderaj. Policija navodi da je preduzela sve preventivne mere da se izbegnu bilo kakvi incidenti, osiguravši bezbednost za sve prisutne, uključujući i navedenu ekipu novinara iz Srbije – rekao je Čolaku za Danas, dodajući da sva tri slučaja „koje su srpski novinari naveli kao incidente“, nisu u pisanoj formi prijavljeni kosovskoj policiji.\n– Društvo novinara Kosova poziva sve novinare da prijave incidente i sve slučajeve u kojima im je ugrožena bezbednost ili su napadnuti radeći svoj posao. Takođe, DNK apeluje na sve predstavnike vlasti da doprinesu stvaranju bezbednog okruženja novinarima i da rasvetle sve pristigle pritužbe, kao što su opstrukcije u radu i zastrašivanja prilikom izveštavanja – naglasio je Čolaku.\nPodsetimo, prilikom posete predsednika Aleksandra Vučića Kosovu tokom proteklog vikenda napadnute su ekipe Insajdera, Dojče velea i Tanjuga.\nEkipa Insajdera napadnuta je na putu koji vodi od sela Banje ka Kosovskoj Mitrovici. Učesnici protesta su opkolili automobil kada je ekipa Insajdera zaustavljena da se legitimiše. Situacija je postala sve napetija pa su čak pojedinci iz grupe, u trenutku kada je automobil krenuo, otvorili vrata i pokušali da izvuku jednu od novinarki dok su ostali okupljeni lupali po automobilu. Albanci su napali i ekipu Tanjuga u mestu Vojteš gde su ih gađali flašama, dok su reporterke Dojče velea, Sanja Kljajić i Elona Elezi, napadnute su na putu za selo Banje odakle su izveštavale o blokadama puta u znak protesta zbog posete Vučića.\nSanja Kljajić, novinarka Dojče velea koju su napali albanski demonstranti, rekla je za Danas da joj sve izgleda kao još jedna predstava u kojoj su novinari unapred bili uračunati kao kolateralna šteta.\n– Plan im je bio dobar, plan je uspeo, a da je neko od novinara i ozbiljnije povređen, nije kao da bi se bilo koja od dve strane iskreno potresla. Imaju mnogo toga zajedničkog, a prezir prema medijskim slobodama je sigurno jedna od tih stvari – zaključila je Kljajić.\nDosledni u borbi za prava novinara\n„U domaćim i međunarodnim izveštajima navodi se da su mediji delimično slobodni i da nivo bezbednosti novinara u regionu nije zadovoljavajući. DNK zahteva od vlasti da pojačaju aktivnosti u stvaranju boljih uslova za rad novinara. Ostaje dosledni u borbi za zaštitu prava novinara, omogućavanju nesmetanog rada i stvaranju sigurnog okruženja za slobodno i nezavisno izveštavanje“, navodi Petrit Čolaku.\nSpecijalni predstavnik generalnog sekretara i šef Unmika osudio napade na novinare na Kosovu\nKako ubiti novinarku i postati feminista\nIstraga protiv kosovskog ministra Endrita Šalje zbog napada na novinara\nDruštvo novinara Kosova Kosovo Napadi na novinare Petrit Čolaku\n← Popularne meme fotografije će potpuno nestati?\nDnevnik pod kontrolom SNS-a? →


napravljeno: Ponedeljak, 06. Januar 2014 Vreme 19:22.\nizmenjeno: Sreda, 08. Januar 2014 Vreme 18:29.\nVrlo interesantna pojava ovi pripejd "vernici". Na Badnji dan dopune se religijom po sopstvenom tumačenju i strogo poste. Ne piju ni kafu sa mlekom, a do pred ponoć udaraju po čvarcima. Omakne im se tokom dana psovanje, svađanje, laganje, varanje ali važno je da 24 sata ne mrse. Dočekaju tako nekako osećanje da su nešto "ispoštovali"....\n#2, 07.01.2014 - 14:26\nJa to postujem, mozda zato sto vise nemam kategoriju nelicemernih ljudi.\n#1, 07.01.2014 - 11:16


RTS :: Milovan Drecun u SNS-u\nPolitika Milovan Drecun u SNS-u\nMilovan Drecun u SNS-u\nnedelja, 10. jul 2011, 12:47 -> 14:18\nSrpska napredna stranka pozvala vladajuće partije da raspišu izbore i opravdaju rezultate istraživanja javnog mnenja. Novi član naprednjaka je vojnopolitički komentator Milovan Drecun.\nNajveća opoziciona partija u Srbiji, Srpska napredna stranka, pozvala je predstavnike vlasti da raspišu izbore i da na njima dokažu rezultate istraživanja javnog mnenja koji navodno pokazuju njihov visok rejting.\nZamenik predsednika SNS-a Aleksandar Vučić rekao je, na konferenciji za novinare u Beogradu, da će, prema predviđanjima stranaka vladajuće koalicije i Liberalno-demokratske partije, opoziciji na sledećim izborima "preostati" 15 do 20 odsto glasova.\n"Čelnike režima koji su to lepo izračunali pozivamo da raspišu izbore i da pokažu da će zaista dobiti tih 75 odsto, zajedno sa Čedomirom Jovanovićem, pomagačem iz beogradske skupštine. Videćete kako će svi zajedno stati u manje od 40, ili 42-43 odsto", rekao je Vučić.\nNovinarima je, ovom prilikom, predstavljen i novi član SNS-a vojnopolitički komentator Milovan Drecun.\nZamenik predsednika naprednjaka osvrnuo se i na politiku države prema mladima ocenjujući da je aktuelna vlast uništila njihovu perspektivu u zemlji.\n"U poslednjih 15 godina potrošili smo 20 milijardi ulažući u mlade ljude i u njihovo obrazovanje u Srbiji, a od 2001. do 2011. godine je iz Srbije otišlo četiri puta više mladih nego u periodu od 1990. do 2000. godine", rekao je Vučić.\nDrecun je rekao da je pristupio naprednjacima jer ta stranka uvažava različitosti i dodao da će svojim znanjem i ugledom maksimalno doprineti izlasku zemlje iz krize, posebno posle narednih izbora, na kojima očekuje pobedu SNS-a.\n(ponedeljak, 11. jul 2011, 12:01)\nдодао да ће "својим знањем и угледом" максимално допринети изласку земље из кризе,...\nKo je taj Drecun?-Kako je samo skroman!!!\n(ponedeljak, 11. jul 2011, 07:58)\nSve je više ljudi koji prave vrednosti prepoznaju u SNS i drago mi je što je tako. DS je odavno izgubio vezu sa stvarnošću i građanima Srbije i to će im se sada obiti o glavu. Vreme je da se pruži šansa naprednjacima.\n(nedelja, 10. jul 2011, 17:00)\n(nedelja, 10. jul 2011, 16:45)\nNe volim zutu boju a na vlast neka dodje\nbilo koja stranka,sigurno da ce biti bolje.\njer gore od ovoga nema nigde.\n(nedelja, 10. jul 2011, 15:38)\nto je dobro rekao OCEKUJE POBEDU HA HA HA HA\n(nedelja, 10. jul 2011, 14:54)\nZar je sad prelazni periot sto ovaj Drecun presao u naprednjake.


ORLOVI ĆE IMATI MNOGO PROBLEMA: Đorđević će morati da nađe rešenje za NBA grmalja (FOTO) | Najnovije vesti - Srbija danas\n26.04.2019. • 15:19 Srbija Danas\nU grupi sa Filipinima, Italijom i Angolom.\nKošarkaška reprezentacija Filipina igraće u grupi sa Srbijom na predstojećem Mundobasketu, a selektor Jeng Gujao želi da ima najjači mogući sastav. Tako računa i na Andreja Bleč koji ima i NBA iskustvo. Svojevremeno je igrao za Vašington i Bruklin. Trenutno je u Kini i član je Tjanđina. Gujao smatra da će njegove fizičke predispozicije (211 centimetara i 118 kilograma) pomoći njegovom timu.\n- Znamo da su nam potrebni krupni momci. Imaćemo problem protiv sličnih košarkaša iz afričke i evropskih selekcija. Zbog toga nam je Andrej potreban. Uz to i zaslužuje da se nađe u Kini jer nas je i on odveo na Prvenstvo - rekao je Gujao.\nBleč je igrao odlično u azijskim kvalfikacijama, iako nije nastupio u svim utakicama. U proseku je ubacivao 29 poena, uz 14 skokova, pet asistencija, tri ukradene lopte i dve blokade.\nUz Srbe i Filipince, u istoj grupi će biti Angola i Italija.\nTagovi: Mundobasket Kina 2019, Košarkaška reprezentacija Filipina, Andrej Bleč, Košarkaška reprezentacija Srbije, Aleksandar Đorđević


Novasloboda | Podignuta optužnica za ratni zločin protiv čovječnosti na području Konjica\nPodignuta optužnica za ratni zločin protiv čovječnosti na području Konjica\nTužilac Posebnog odjela za ratne zločine Tužilastva BiH podigao je optužnicu protiv Omera Borića, rođenog 1948. godine u Konjicu, državljanina Austrije, saopšteno je iz Tužilaštva BiH.\nOptuženi se tereti, da je u vrijeme širokog i sistematičnog napada na civilno stanovništvo srpske nacionalnosti, na području grada Konjica i okolnih sela, u svojstvu komandanta Opštinskog štaba TO Konjic, postupao protivno odredbama Ženevskih konvencija o zaštiti civilnih osoba za vrijeme rata.\nOptuženi se tereti, da je zajedno sa drugim pripadnicima Opštinskog štaba TO Konjic, znao i morao znati da se njemu podređeni pripadnici vojske, policije i drugih formacija spremaju počiniti i da su počinili ubistva, zlostavljanja, premlaćivanja, nezakonita zatočenja u logore, mučenja i druga nečovječna djela nad civilima srpske nacionalnosti, a kao nadređena osoba nije preduzeo mjere da spriječi počinjene zločine niti kazni počinioce.\nU optužnici se navode nezakonita lišenja slobode i progoni više stotina civila srpske nacionalnosti, oba pola i različitih životnih dobi, koji su bili nastanjeni u selima sa većinskim srpskim stanovništvom, odvođenje zatočenih civila u školu u Bradini, kao i logore Čelebići i Musala, ubistvo najmanje 43 osobe prilikom napada na selo Bradina, od kojih su posmrtni ostaci 36 žrtava pronađeni i ekshumirani, među kojima ubistvo na naročito okrutan način žrtve Sretka Kuljanina, te ubistva Bore Gligorevića i Bogdana Kureša, kao i paljenje pravoslavne crkve u mjestu Bradina, svih porodičnih kuća i privrednih objekata i pljačkanje imovine stanovništva srpske nacionalnosti.\nOptuženi se tereti da je počinio krivično djelo zločin protiv čovječnosti iz člana 172. KZ BiH.\nTužilaštvo će navode optužbe, dokazivati pozivanjem 167 svjedoka i jednog vještaka i prilaganjem oko 470 materijalnih dokaza.\noptužnica tuzilastvo bih zločin u Konjicu


2011 Formula 1 Grand Prix de Monaco - Circuit de Monaco\nPogledati rezultate ankete: Odluka da se DRS tokom trke dozvoli na ciljnom pravcu je\nsta je to DRS\nTema: 2011 Formula 1 Grand Prix de Monaco - Circuit de Monaco\n24.05.2011, 17:41 #1\nNajekstravagantnija, najelitnija, najcudnija, najvise krugova a opet najkraca, najteza... I ima jos. Najtrka sampionata Formule 1. Od 1946. kada je prvi put vozena u prvom sampionatu postala je sinonim za Formulu 1. Ne zbog mnogo preticanja, koja su gotovo nemoguca i vecina koja su se desila na stazi u borbi za poziciju se mogu smatrati legendarnim. Ne zbog prevelikih brzina jer vazi za jednu od sporijih staza. Ne zbog toga sto je dugo bila jedina ulicna staza Formule 1. Nista slicno. Formula 1 je elita, takmicenje bogatih i slavnih, a malo gde je koncentracija ovakvih likova veca nego u Monaku. F1 i Monako su rodjeni jedno za drugo. Kada sumiraju karijeru jednog relativno uspesnog F1 vozaca, broj pobeda u Monaku, Spa i Monci su jako bitne stavke. Te trke su mini sampionati za sebe.\nIma jos specificnosti na ovoj stazi. Recimo, jedina je trka na kojoj nema pravog pobednickog podijuma. Pobednici idu odmah u lozu da prime pehar od princa Alberta. Jedina je trka na kojoj nema glavnog sponzora, i jedina je koja je vlasnik TV prava, za sve druge TV prava pripadaju FOMu. Potrebno je sest nedelja da ulice Monaka postanu slavni motodrom. Za to vreme se saobracaj normalno odvija, sem tokom trkackog vikenda. Dugo je pocinjala nesto kasnije u odnosu na druge kako bi se zavrsila u suton i kako bi sve bilo svecanije na kraju. Jedina je trka gde su vozaci upadali u vodu (dva slucaja, jedan je bio veliki Askari 1955.). Koncentracija sponzora je na ovoj trci najveca, i ovde su pocinjala neka velika partnerstva kroz istoriju. Sampanjac tece u rekama, dijamanti su na sve strane (neki put i na nosu bolida, pa neko taj bolid slupa i vi izgubite par miliona), mnogo svetskih faca ce biti tu, a naravno tu ce biti i najbolji svetski vozaci, kako sadasnji tako i bivsi, kojih uvek najvise ima na ovoj trci. Ako posle svega ovoga smatrate da ovaj vikend smete propustiti...\nCela ova prica je zato sto sama trka retko bude super zanimljiva, ali kada se to desi, sigurni ste da pratite nesto legendarno, nesto o cemu ce se tek pricati. Preticanje je gotovo nemoguce, videcemo da li ce pneumatici, odnosno razlika strategija, kao i ostale tehnikalije koje omogucavaju preticanje, dovesti ove godine do nekih promena. Ono sto moze biti bitan faktor jesu vremenski uslovi i sejfti kar. Trke bez incidenata ovde nisu moguce. A svaki incident zahteva odredjeno vreme da se ukloni. Ovde nema zona za izletanja, tako da greska nekog poput Kartikejana moze bitno uticati na tok trke, promene strategija... Ovo je bitka trkackih inzenjera vise nego vozaca. Da ne pricamo da je stizanje za krug takodje dosta komplikovano. U zidovima Knezevine su zavrsili i najveci, ap ni to nije iskljuceno. Mensel, Sena, Lauda, Fandjo, Askari, svi su oni pravili greske i nisu zavrsili trku.\nEto toliko za uvod, ima jos vremena do trke da pricamo o svemu, strategijama, predvidjanjima, moze li neko stici Red Bul, da li treba zabraniti DRS u tunelu... Uzivajmo u srzi F1 od cetvrka pa do nedelje.\nI, za kraj, evo jednog kruga sestostrukog (zapravo sedmostrukog-vidi pod Monaco GP 1984) pobednika i dugogodisnjeg vladara ulica Knezevine Airtona Sene.\nIzmenio/la Nebojsa; 24.05.2011 u 17:47.\nSvaka cast Nebojsa,sjajno otvaranje\nNadam se da ce neko iz Meklarena na polu biti,ako to bude RB(citaj Fetel) nema hvatanja vise bojim se.Ocekujem da Sumi i u kvalama uradi nesto vise ovog puta(tu do 7. mjesta bi bilo odlicno jer starsno startuje)\nNaravno da 5-8 bolida ne zavrsi trku i jedan bar ulazak SCa,red je,je li Monako ili ne\nStvarno trka koja je nesto posebno,steta sto nema Kubice...\nSvaka cast Nebojsa..\nSvi se secamo prosle sezone i Sumija koji je u poslednjme krugu pretekao Alonso (ne)regularno kada se SC sklanjao,i posle ga kaznili jbg\nI ove seozne dosta ocekujem od MC-a ali samo ne bih voleo da vidim RB kao pobednika na ovoj trci,voleo bih da pobedi Sumi,Rosberg ili Hamilton.\nInace moja sestra je bila ove godine na ekskurziji u Monacu na stazi,zavidim joj\n24.05.2011, 18:25 #4\nSvaka cast xD ... Samo promeni naslov dodaj ono crtica pa staza i stavim malim ... Ovo upada previse u oci xD ...\nInace ja ocekujem u Monacu jednu stvar ... 24 bolida , bar 5 puta da vidim SC i vise me nista ne zanima ...\n24.05.2011, 19:26 #5\nSuper otvaranje, i jos bolji avatar!!!\nCekaj, NebojsaNS, zar nisi ti jedan od onih koji ne vole Ferrari...\nVidim ,opametio si se! ;)\nA sto se tice trke... Ne znam da li iko moze da preduzme nesto po pitanju RBR i Vettela. Sve me vise podseca na Schumachera kad je dominirao od 2000. do 2004. Ovde mislim na titule, a za dominaciju u trkama... E, sad, za tu temu nisam najstrucniji, jer se niceg ne secam, ali mislim da je najbolji bio od 2002. do 2004. Ako gresim, ispravite me. U svakom slucaju, Vettel i Nole su trenutno najsportisti godine. Naravno, Nole je ipak bolji...\n24.05.2011, 19:57 #6\nMa Schumi i Ferrari su bili ludi tih godina, secam se jedne godine kad Ferrari samo na jednoj trci nije pobedio. Jedino sto sam im zamerao su timske naredbe, uvek upucene Barikelu da propusti Sumahera. Inace Meklaren ima najbolji rekord u Monte Carlu, a s obzirom na izjednacenost koju su prikazali sa Red Bullom u Spaniji mogli bi mozda i do pobede, pol pozicija tesko jer u kvalifikacija Red Bull i dalje ima veliku prednost.\nPocinjem polako da navijam za Hamiltona, uvek sam bio za Ferrari ali Massa vise nije ni za sta (steta jer je imao potencijal, ona povreda ga je vratila nekoliko godina u nazad) a Alonsa nisam nikad voleo...\n24.05.2011, 21:00 #7\n...da..slazem se sa uvodom da je ovo legendarna staza u F1..mogu da se osvoje bilo koje titule,da se ostvare bilo koje pobede,ali ako vozac u karijeri nema monaco i moncu..spa,manje vise,ali ove dve,onda i taj uspeh koji je ostavrio nema na snazi(mislim ima,ali nedovoljno za potpun uspeh u karijeri),kazem ako nije pobedio na ovim stazama..na ovoj stazi je oduvek bilo da se trka vozi samo za potvrdu onog sto se uradilo u petak i subotu(nije uvek tako,ali se ka tome tezi),tako da su meni licno uvek bile zanimljivije kvalifikacije nego sama trka..zadnjih godina ne pratim F1 onako redovno kao sto sam pratio,samo iz razloga sto je F1 za mene izgubila totalnu draz koji je posedovala i nosila sa sobom u svakoj trci,svih ranijih godina..bilo je tu raznih necijih era(Nelsonova,Alenova,Najdzelova,Ajrtonova,Schumah erova),ali je uvek bilo lepo za gledati,pratiti u uzivati u svim tim desavanjima i pored glavnih aktera koje sam naveo..nazalost,po meni(verovatno ce se razmisljanja mimoilaziti)dosla je zadnjih god i Bernijeva era!e sad,pretopstavljam da znate sta zelim da kazem(pravila,pravila,pravila i samo glupa pravila,koja su po meni totalno obezvredila F1 u odnosu na onu koju sam ja poznavao)..Berni je bio glavni i ranije,ali ne toliko nadmocno kao sad..ali u svakom slucaju,ovu VN Monaca necu propustiti,kao sto i ranije nijednu nisam..\n24.05.2011, 21:11 #8\nTi si, Rossini, pravi petrol-head! RESPECT!\n24.05.2011, 21:11 #9\nkad je trka\n24.05.2011, 21:12 #10\n@Miko Sad menjam ;) Mada VN Monaka i treba da bude posebna\n@vanja Ne navijam ja za Ferari, navijam za Alonsa, i navijacu za njega bio u Ferariju, RBRu, Meklarenu ili Hispaniji. Prema Ferariju imam neke rezerve, posto mnogo ljudi navija za njih a ja nekako volim da plivam uzvodno kontra svih.\n24.05.2011, 21:13 #11\nOriginalno postavljeno od stefan12\nI kvalifikacije i trka su u 1400, subota i nedelja.\nZa McLaren smo videli kako je proslo... Oni su mi nekako mnogo britanski tim, i ne milsim to samo zbog trenutne postave. To je sve sto bih rekao, ostalo nije lepo, pa cu precutati.\nFerrari je vrlo evropski, cak i svetski tim, a narano tu je i ta nezaobilazna crvena boja.\nA RBR, e za njih cemo videti, mada svidja mi se kuda idu, kad su prosle godine otvoreno rekli da ne podrzavaju nijednog vozaca do kraja, iako su pogresili i iako je to vrlo lako moglo da ih kosta titule vozaca, istrajali su u tome! Respest!\nA Alonso je sjajan! Za njega i Vettela navijam zato sto objica imaju svoj stil i prilaz trkama, i obojica su majstori u tome, svako u svom stilu.\nIzmenio/la Vanja #66; 24.05.2011 u 21:27.\n24.05.2011, 21:35 #12\n@Vanja Ne razumes sustinu, ja generalno nikad nisam navijao za timove, navijao sam za Irvajna, Montoju, Alonsa, a sada volim i Kobajasija. Naravno, Sena je broj jedan, ali sam bio suvise mali kad je vozio da bi za njega ozbiljno navijao. Ne opredeljujem se uopste za timove. Kazem sta me nervira kod Ferarija, kao sto imaju stvari koje volim kod njih kao i kod drugih. Jednostavno sam indiferentan prema timovima.\n24.05.2011, 21:58 #13\nJa sam isto kao Nebojsa , navijam gde god je Alonso tako da sam navijao i za McLaren i Renault ali doduse me konstruktori ne zanimaju , samo Fernando xD\n24.05.2011, 22:08 #14\nAha, dakle, u tom grmu lezi zec!\nMeni je F1 podjednako timski sport koliko i individualni, uostalom, svaki motosport je takav. Zato ja imam i timove...\nA vi koji nemate, sta da vam radim, ne znate sta gubite...\n24.05.2011, 22:18 #15\nSad sam procitao da ce se DRS u trci koristiti na startno-ciljnom pravcu, koji je inace dugacak 300m. Odlucili su da ga ipak zabrane u tunelu. Ok, mozda bi i bilo previse opasno u tunelu, ali na glavnom pravcu nema nikakvog smisla, to cak i nije pravac, vise duga krivina koja se prolazi pod punim gasom, pritom je idealna putanja prakticno unutrasnja, gotovo nemoguce prestizanje. Stvarno ne razumem odluku. Ali dobro, i dalje ima nade da ce biti prestizanja, u Spaniji ih je bilo na zadnjem pravcu gde se nije koristio DRS, mozda i ovde bude na izlasku iz tunela i bez DRS-a.\n2011, circuit, formula, grand, monaco, prix\nVreme je GMT +1. Trenutno je 15:13.


Samsung BESPOKE linija frižidera prvi put na CES 2021 - Gracija\nBespoke frižideri posjeduju potpuno novi Flex format sa četvero vrata elegantnih linija, uz savremeno dizajniran ravni panel sa udubljenim ručkama koji se uklapa u različite stilove kuhinja. Sa osam jedinstvenih boja i završnim obradama od stakla ili čelika, oni nude posebne mogućnosti dizajna. Paleta boja u kojima će biti dostupni ovi frižideri obuhvata sivo, nebesko plavo, teget, bijelo i ružičasto staklo, kao i teget, mat crni čelik i šampanjac boju.\n„Kako porodice provode više vremena kod kuće, oni sve više ulažu u kućne aparate koje mogu personalizovati, a to je upravo ono što nudi naš Bespoke asortiman“, istakao je Džon Herington, viši potpredsjednik i generalni direktor odjeljenja za kuhinjske aparate kompanije Samsung Electronics America. „Bespoke frižideri su prilagodljivi svakom enterijeru, budući da su napravljeni u više boja, od različitih materijalia i sa završnim obradama, koje možete odabrati u skladu sa vašim stilom, a također možete prilagoditi i unutrašnji prostor frižidera pomoću promjenjivih fioka i drugih jedinstvenih karakteristika“, dodao je Herington.\nČineći cjelokupan dizajn uglađenim, Flex Bespoke frižider dolazi sa novim odjeljkom za piće unutar gornjih lijevih vrata, koji omogućava brz pristup filtriranom dozatoru i AutoFill bokalu za vodu. AutoFill bokal automatski se dopunjava svježom, filtriranom vodom, a u nju možete dodati ukus po vašem izboru. Frižider posjeduje i dvostruki ledomat, koji pravi ne samo obične kockice leda, već i „mrvice“, koje brže hlade pića.\nFlex Bespoke sadrži unaprijeđenu Flex zonu, prilagodljiv odjeljak koji mijenja temperaturu frižidera u temperaturu zamrzivača, zadovoljavajući različite porodične potrebe za skladištenjem hrane. Flex zona ima pet opcija podešavanja temperature za: zamrzavanje, blago zamrzavanje, meso i ribu, voće i povrće, kao i za piće. Tu je i FlexCrisper ™ koji omogućava da meso ili ribu čuvate na optimalnoj temperaturi, kao i Crisper + ™ koji vaše voće i povrće duže održava svježim.\nKompanija Samsung predstaviće liniju Bespoke frižidera i u Evropi i zemljama Bliskog istoka tokom 2021. godine, šireći se izvan sjevernoevropskog i azijskog tržišta, gdje je ovaj asortiman trenutno dostupan, dok će u SAD biti od ove godine.\nPrethodni članakNLB Banka i njeni uposlenici podržali rad Fondacije Stariji Brat, Starija sestra\nNaredni članakNERZUK ĆURAK: Neka ljudi umru, ali prenosa nadležnosti nema!


Trenutni saziv Komisije za finansije i budžet PDPSBiH razmatrat će revizorske izvještaje s rezervom za 7 institucija BiH\nTrenutni saziv Komisije za finansije i budžet PDPSBiH razmatrat će revizorske izvještaje s rezervom za 7 institucija BiH\t PDF | Ispis |\t E-mail\nKomisija za finansije i budžet Predstavničkog doma Parlamentarne skupštine BiH na svojoj 55. sjednici ugostila je Ured za reviziju institucija BiH kao predlagača nekoliko izvještaja koji su se našli na dnevnom redu sjednice.\nSjednici su prisustvovali predstavnici/e medija kao i predstavnici projekta Jačanje institucija vlasti i procesa u BiH među kojima i predstavnica Instituta za razvoj mladih KULT.\nČlanovi Komisije ostvarujući kvorum na sjednici su razmotrili sljedeće tačke dnevnog reda:\nUsvajanje Zapisnika 54. sjednice Komisije,\nRazmatranje Izvještaja o izvršenoj reviziji učinka o temi: Upravljanje ugovorima o djelu i ugovorima o privremenim i povremenim poslovima u institucijama BiH (sačinilac: Ured za reviziju institucija BiH),\nRazmatranje Izvještaja o izvršenoj reviziji učinka o temi: Telekomunikacijska rješenja u institucijama BiH (sačinilac: Ured za reviziju institucija BiH),\nRazmatranje revizorskih izvještaja o finansiranju poslovanja institucija BiH za 2013. g. (sačinilac: Ured za reviziju institucija BiH),\nRazmatranje tromjesečnog finansijskog izvještaja Ureda za reviziju institucija BiH na dan 31. marta 2014. (sačinilac: Ured za reviziju institucija BiH).\nKomisija je usvojila izvještaje o izvršenim revizijama učinka dajući punu podršku preporukama Ureda za reviziju institucija BiH usmjerenih na ostvarivanje mogućih ušteda upotrebom efikasnijih tehnoloških rješenja, te su stava da se za obavljanje poslova koji su sistematizirani u institucijama BiH ne mogu sklapati ugovori o djelu i ugovori o privremenim i povremenim poslovima.\nDiskusija članova Komisije o razmatranju revizorskih izvještaja institucija BiH od strane ovog ili narednog saziva Komisije za finansije i budžet Predstavničkog doma Parlamentarne skupštine BiH rezultirala je zaključkom da ipak ovaj saziv tokom narednih sjednica razmotri sedam revizorskih izvještaja s rezervom uz isticanje predmeta.


Novi zivot u Kanadi: Setnje po gradu\nSetnje po gradu\nIma dve nedelje kako mi je sestra dosla u posetu i kako ne prestajem da se smejem jer i ona sada gleda Kanadu ocima onog ko je prvi put vidi, kako je sve sredjeno, kako sve divno funkcionise, kako su svi ljubazni...zar stvarno mozes da uguras kolica sa bebom u bus? i mozes da okacis bajs na bus kad ides negde dalje? mozes da putujes jednom kartom u istom pravcu menjajuci nekoliko prevoza a da ne placas sve ponovo...bus ti staje na metro stanici i ispod trznog centra...u jednom gradu imas stotine parkova, plazu i skijaliste...stotine trznih centara i stalno su neka snizenja...Aca i ona su kupili adidas i nike patike na snizenju za 30tak dolara po paru, ja nazalost nisam bila tako skromna moja tri para su kostala na snizenju 200 $ ali sam uzela air max dva za 89 i 2 para skechers sandalica, ovde je uobicajen dil da ako kupis jedan par drugi dobijas upola cene tako da jedan par izadje oko 50tak dolara, zaista ne znam koliko su sad tamo ali mislim da je cena slicna za skechers dok za nike cisto sumnjam, zadnji put kad sam ih gledala bile su oko 13.000 a pojma nemam koliko su sad.\nMorala sam da propatim taj deo sa obilaskom svih mogucih prodavnica i trznih centara jer ovde ima toliko stvari za kupiti a tako malo para i vremena :)) salim se naravno ali iz iskustva znam da kad odem negde u inostranstvo i ne kupim nesto sto mi se svidi a znam da mi je to jedina sansa posle se gotovo uvek kajem.\nOno sto mi je prijalo je sansa da po konacno lepom vremenu obidjemo centar i okolinu, u proseku prepesacimo i po 6 km na dan setajuci se po plazi, parkovima i gradu, ima toliko lepote da se vidi i toliko novih i zanimljivih stvari.\nObisli smo distilery district, oni koji znaju sta je Petrovaradin sa umetnicima i ateljeima to je distileri u Torontu, dizajneri nakita, krojaci, Soma cokolatjei, glumci, sapundzije,grncari...i mnogi drugi prodaju svoje rucne radove pored kafica ususkanih u stare zgrade od cigala bivse fabrike.Spolja izgleda neugledno i trenutno je gradiliste ali unutar ulicica je jako zanimljivo.\nKao sto sam rekla ucestvovali smo u rusenju jednog ginisovog rekorda ali smo onaj bolji propustili, najvecu sladoled tortu na trgu lawrence...http://www.yorkregion.com/news/article/1006002--vaughan-firm-helps-take-cake\nZa sledeci ginisov rekord koji je jestiv i koji je u blizini definitivno se prijavljujem :))\nObisli smo i Vaughan mills ogroman trzni centar, recimo da smo obisli mozda nepunu trecinu svega tamo, i pored je Canada wonderland zabavni park u koji tek treba da idemo. Za nas je bilo interesantno sto su tamo outleti za obucu pogotovo sportsku ali tamo je i ogroman Bass Pro shop za ribolovce i kampere, sa vodopadom, replikama medveda, i avionom koji slece na vodu okacenim na plafonu prodavnice, dekor je super. Da pojasnim, vecina vas zna da su outleti prodavnice robe koji imaju fabricke cene ili bar snizene (ili bar treba da budu), osim toga ovde ima i clearance centara u koje mnoge "markirane" prodavnice salju neprodatu robu da se proda ponekad i po trecini cene, jedan od njih i moj omiljeni je winners.\nPar dana smo se setali po Golden Mile i Don Millsu, obisli Ontario science centar i ostalo je jos da odemo do Nijagare.Naravno nismo propustili da ne odvedemo goscu u Imperijal buffet posle cega je i njoj i Aci bilo lose :) nisu mogli da odole a da ne probaju od svega po nesto ...ima trenutno 3 ovakva restorana okolo jedan je Mandarin, Imperijal buffet i otvorili su Dragon pearl u blizini, taj tek treba da posetimo :), inace princip jedes sta hoces a platis od 12 do 20 dolara po rucku, s tim da ima oko 150 jela i mozes da sipas sta hoces i koliko hoces, i koliko puta hoces ako na kraju posle svega jos mozes hehehe . Za kanadjane je razonoda izlazak u restoran kao sto je tamo kafic ili diskoteka, ima simpaticnih bistroa i cudnih cajdzinica, naravno nigde ne sme da se zapali, sto je mojoj sestri konstantan problem.\nZa to ko sta misli i kakve su cene obracaju se sajtovima kao sto su yelp i urban spoon, koji inace ima i menije i brojeve telefona nekih restorana u slucaju da zelite nesto da narucite.\nTo je druga stvar koju je moja sestra primetila, gde god da krenemo stalno mirise neka hrana i svuda ima nesto da se jede :), mozda zato sto je u ludilu resila da drzi dijetu dok je ovde...apsolutno nemoguce :P\nPosted by silycat at 7:05 PM\nLabels: emigracija u kanadu, emigranti, gosti, toronto, zivot u kanadi\nI mene su vodili rodjaci na sva ta mesta, jedva cekam da se moja porodica i ja prebacimo u Toronto, da i oni vide sve!:) Pozdrav od Misicmise!:)\nUh... Od kada sam procitala, motam po glavi koliko si platila patike... Ni ne gledam obucu koja je skuplja.... To je skoro cela moja plata...\nI hvala ti sto sve delis sa nama i ulivas snagu da i mi apliciramo!!! A to ce biti cim sakupimo jos malo para :D\nAnonymous July 17, 2011 at 4:48 PM\ni ja radim uveliko na tome da izadjem iz ove mracne pecine,jer ovde je sam boziji go sljam pomesan sa crvima i ukrsten sa picajzlom :)


Zakon o izmjenama Zakona o plaćama zaposlenih u MUP-u RS - Akta.ba\n27.05.2021. 11:00 / Izvor: Službeni glasnik Republike Srpske\nSlužbeni glasnik Republike Srpske, broj 49, 27.05.2021.\nNa osnovu člana SO. Slav 1. tačka 4. Ustava Republike Sipske (“Službeni glasnik Republike Srpske", broj 28/94), donosim\nO PROGLAŠENJU ZAKONA O IZMJENAMA ZAKONA O PLAĆAMA ZAPOSLENIH I MINISTARSTVU UNUTRAŠNJIH POSLOVA REPUBLIKE SRPSKE\nProglašavam Zakon o izmjenama Zakona o plaćama zaposlenih u Ministarstvu unutrašnjih poslova Republike Srpske, koji je Narodna skupština Republike Srpske usvojila na Devetnaestoj posebnoj sjednici, održanoj 25. maja 2021. godine, a Vijeće naroda 27. maja 2021. godine konstatiralo da usvojenim Zakonom o izmjenama Zakona o plaćama zaposlenih u Ministarstvu unutrašnjih poslova Republike Srpske nije ugrožen vitalni nacionalni interes ni jednog konstitutivnog naroda u Republici Srpskoj.\nBroj: 01 -020-1845/21\nŽeljka Cvijanović. s.r.\nO IZMJENAMA ZAKONA O PLAĆAMA ZAPOSLENIH U MINISTARSTVU UNUTRAŠNJIH POSLOVA REPUBLIKE SRPSKE\nU Zakonu o plaćama zaposlenih u Ministarstvu unutrašnjih poslova Republike Srpske ("Službeni glasnik Republike Srpske", br. 66/18,3619 i 105/19) član 10. mijenja se i glasi: "Koeficijenti za obračun osnovne plaće iz člana 5. stav 2. ovog zakona za policijske službenike, u ovisnosti o poslovima i zadacima koje obavljaju, iznose:VSS 33.60\nI. platna grupa\nI. direktor policije VSS 33.60


Deda Mrazovi se spustili sa krova i podelili paketiće deci u Tiršovoj | Život | Direktno\n28. 12. 2020. 22:25 1\nDeda Mrazovi se spustili sa krova i podelili paketiće deci u Tiršovoj\nOve godine nije lako biti ni Deda Mraz. Da praznici ne prođu bez uobičajenih poseta Deda Mraza, pobrinula su se četiri, koji su se spustili sa krova Univerzitetske dečije klinike Tiršova.\n- Najmlađi pacijenti danas su dobili Novogodišnje poklone. Zbog pandemije i poštovanja epidemioloških mera\nDeda mraz je ove godine, zakucao na prozore Univerzitetske dečje klinike. Fenomenalni članovi Gorske službe spasavanja u ulozi Deda Mrazova - napisala je PR Univerzitetske dečje klinike Tiršova Jovana Uhrin na Instagram profilu.\nOva akcija deo je karavana domaćeg trgovinskog lanca koji je i ove godine, šesti put zaredom, obišao više od 50 dečijih bolnica, domova za nezbrinutu decu i drugih institucija, u 23 grada širom Srbije, i mališanima podelio više od 5.000 novogodišnjih paketića.\nDeca Tiršova Deda Mraz Pokloni


Asfalt | Novosti.rs\nASFALTIRANA UVAČKA ULICA U MZ ČUBUTKOVICA: Najavljena rekonstrukcija i prve deonice Ulice Dr Voje Danilovića\nZAVRŠENO je asfaltiranje Uvačke ulice u MZ Čibutkovica u Lazarevcu. Novi sloj postavljen je na dužini od 700 metara.\n20. 04. 2022. u 16:11\nASFALTIRAJU RAŠIĆA KRAJ: Presvlače još dva kilometra u obrenovačkom naselju\nMEŠTANI obrenovačkog naselja Grabovc dobiće gotovo dva kilometra puta u Rašića kraju, kako bi lakše i brže stigli do pet kilometara udaljenog centra sela.\n11. 04. 2022. u 16:16\nULICE SREMČICE DOBIJAJU ASFALT: GO Čukarica izdvojila 2.700.000 dinara\nSTANOVNICI odvojka Ulice porodice Božić u Sremčici konačno su umesto zemljanog puta dobili adekvatan prilaz do svojih domova. Takođe je i Torbanovačka ulica nakon više od četiri decenije sanirana. Sredstva za uređenje ove dve saobraćajnice obezbeđena su iz budžeta Gradske opštine Čukarica, i za tu namenu izdvojeno je ukupno 2.700.000 dinara.\nSANACIJA ASFALTA OKO ŠINA: Radovi u Požeškoj ulici\nEKIPE JKP "Beograd put" otpočele su sanaciju oštećenog i pohabanog asfalta oko tramvajskih šina na Banovom brdu. Novi sloj asfalta biće postavljen u zoni raskrsnice Požeške i Valjevske ulice, kao i Požeške i Ulice Mire Popare.\n22. 02. 2022. u 16:10\nASFALT ĆE DOBITI CEO OBRENOVAC: U planu je da se ove godine izgradi ili obnovi 100 kilometara saobraćajnica\nU OBRENOVAČKOM naselju Sunce, putari su počeli sa skidanjem starog asfalta, posle čega će biti postaljen novi na 6.000 kvadrata kolovoza. Prema rečima predsednika GO Obrenovac Miroslava Čučkovića, u planu je da se tokom ove godine izgradi ili obnovi 100 kilometara saobraćajnica u toj opštini.\n08. 02. 2022. u 20:12\nUREĐENJE PUTEVA U MESNIM ZAJEDNICAMA: Planirano sređivanje 29 saobraćajnica u Lazarevcu\nU TOKU su radovi na uređenju ulica u mesnim zajednicama širom GO Lazarevac. Prema rečima predsednika ove opštine Bojana Stevića do kraja godine biće uređeno još 29 saobraćajnica.\n18. 10. 2021. u 15:29\nZAVRŠENA SANACIJA JOŠ DVE ULICE NA ČUKARICI: Novi asfalt u Porodice Ilić i Ranka Marinkovića\nULICA porodice Ilić i Ulica Ranka Marinkovića, su još dve u nizu koje su ove godine rekonstruisane sredstvima iz kapitalnog budžeta opštine Čukarica. Posle gotovo četiri decenije, ove ulice su dobile novi kolovoz, a građani kvalitetnije uslove života, jer im je sada prilaz do kuća mnogo bezbedniji i lakši. Vrednost izvedenih radova je 4,2 miliona dinara.\n18. 10. 2021. u 12:12\nASFALT U DENISA RIČIJA: U toku su radovi na obnovi nekoliko saobraćajnica u Rakovici\nTRENUTNO su u toku radovi na asfaltiranju dela ulice Denisa Ričija u Resniku. Ovaj posao, na molbu građana, sopstvenim sredstvima finansira Gradska opština Rakovica.\n17. 09. 2021. u 16:29\nUREĐENJE VIŠE OD 50 ULICA I PUTEVA: U Leskovcu počela ugradnja strugane asfaltne mase\nSTRUGANA asfaltna masa koju je JP „Putevi Srbije“ i ove godine ustupilo Leskovcu biće iskorišćena za poboljšanje postojećeg stanja na gradskim ulicama, opštinskim i nekategorisanim putevima koji nemaju savremeni kolovozni zastor.\nASFATIRANJE ULICA: Radovi u Rekovcu\nLOKALNA samouprava Rekovac nastavlja da asfaltira ulice i puteve u ovoj opštini i to iz lokalne kase, odnosno stavke za održavanje opštinskih puteva za tekuću godinu.\nPOSLE asfalta kroz čitavo selo Runjane, kompletan asfalt urađen je u susednoj Lipnici, pa su sada praktično, valjevska i šabačka magistrala maksimalno približene, a mnogi vozači više ne moraju da idu kroz grad.


Slavko Dunjić isključen iz SDS-a - Klix.ba\n26.2.2015. u 11:05\nPedsjedništvo Srpske demokratske stranke (SDS) jučer je, na sjednici u Istočnom Sarajevu, isključilo iz stranke Slavka Dunjića zbog učestvovanja u rušenju skupštinske većine okupljene oko SDS-a u Gradišci radi formiranja nove većine sa SNSD-om.\n"Sve činjenice govore da je potpuno otvorena aktivnost Slavka Dunjića na rušenju stranke i vlasti koju personifikuje SDS u Gradišci, nanijela ogromne štete i potpuno otežala funkcionisanje lokalne vlasti uvodeći opštinu i njene građane u potpunu destabilizaciju", saopćeno je iz SDS-a.\nTim činom Dunjić je, kako navode, grubo prekršio statut i program stranke.\nI pored ranijeg upozorenja od Opštinskog odbora (OO) SDS Gradiška, Dunjić je nastavio da radi, suprotno programu i statutu stranke, na destabilizaciji skupštinske većine u toj opštini zbog čega je i donesena odluka o isključenju iz stranke.\nPredsjedništvo SDS-a dalo je podršku načelniku Opštine Zoranu Latinoviću i OO SDS Gradiška da daju doprinos normalizaciji odnosa i nastave rad u interesu svih građana da bi obezbijedili što bolje uslove života i privređivanja u toj lokalnoj zajednici.\nDunjić je poslanik u Narodnoj skupštini RS-a.\nSDS Slavko Dunjić\nUhapšen muškarac koji je pucao u Elektroprivredi\n26.02.2015. u 11:26\nPSBiH: Poslanici SNSD-a opet napustili sjednicu Predstavničkog doma\n26.02.2015. u 11:02


Kafici Stari Grad, Kafe barovi Stari Grad\nKafe barovi - Kafići Stari Grad\nDEČIJA IGRAONICA ROĐENDAONICA KAFE PICERIJA Kafe picerija "Tigar" nalazi se u prelepom ambijentu Beo Zoo vrta. Postojimo već 8 godina i za to vreme kod nas je proslavljeno preko 500 rođendana. Imamo prelepu letnju baštu sa pogledom na bazen sa fokama. Okrenite se na drugu stranu i ugledaćete slonicu Tvigi koja uživa u svom carstvu. Nesvakidašnje mesto da proslavite detetu rođendan, popijete kafu i prezalogajite. Pored bašte tu je i zatvoren prostor, lepo dekorisan sa balonima, po želji svakog deteta. Animatori su za mališane pored raznih igrica spremili i program sa životinjama, gde će animatorka uzbudljivim i zanimljivim pričama sprovesti decu kroz zoološki vrt. Vi se za to vreme uz kaficu ili piće možete opustite u bašti našeg kafea. Zaboravite na to kako organizovati rođendan uz veliki broj drugara vašeg deteta, prepustite sve nama i uživajte. Naša igraonica radi tokom cele godine, pa pored rođendana Tigar organizuje i dodelu paketića za Novu godinu kao i druženje sa Deda Mrazom, ali i školice glume. Najbolje od svega je što svim vašim gostima i vama obezbeđujemo besplatne ulaznice za zoološki vrt. PAKETI ZA PROSLAVU ROĐENDANA Velika jesenja akcija!!! Od 1. Novembra popust za proslavu rođendana: Tigra all inclusive sa 250e na 210e Tigar paket sa 70e na 55e Rezervišite vaš termin na vreme! Paket "All inclusive" - od 250 eura - Od 1. Novembra 210 eura Podrazumeva sledeće: Pozivnice/ulaznice u Zoo vrt za sve goste (na jednu pozivnicu ulazi cela porodica), animatora, zakup prostora 2h (donja bašta i donji unutrašnji prostor kafića), neograničeno piće (za decu sokići u tetrapaku 0.2), 8 pica (nakon 2 sata zakupa, piće i hrana se naplaćuju) i konobara. Paket važi za 30 dece i 30 odraslih (za svaku osobu preko toga doplaćuje se 500RSD). Paket "Tigrić" - od 70 eura - Od 1. Novembra 55 eura\nBeograd, Stari Grad, Čika Ljubina 9 011 3284698\nPoslastičarnica cafe theatre\nBeograd, Stari Grad, Trg republike 3 011 2621373\nKAFE i POSLASTIČARNICA Cafe Theatre, ranije poznat pod imenom „Kod spomenika“ prestavlja kultno mesto Beograda i prožet je njegovom istorijom, tradicijom i kulturom. Smešten je uz glavne spomenike srpske kulturne i istorijeske baštine, kao što su Narodni muzej, spomenik Knezu Mihajlu, i Narodno pozorište, na ovom mestu uzrastala je i čuvala se kultura i tradicija življenja Beograda. Od 1951. kada je otvorena, ova poslastičarnica živi imenom zdanja u kojem je smeštena Palata Riunione. Brojni Beograđani i turisti često su se na ovo mesto vraćali i uživali u njenom duhu i atmosferi. Sama palata je jedan od najznamenitijih primeraka arhitekture između dva svetska rata. Po ugledu na evropske kafe – poslastičarnice smeštene tik uz pozorišta u centru grada, u kojem se obično svraća pre i posle prestave, i ovo tradicionalno sastajalište nakon renoviranja dobilo je ime Cafe Theatre. U potpuno novi enterijer uvedena je proširena ponuda i moderni standardi usluge, pa se poslastičarnica i na taj način poistovetila sa sličnim mestima u svetskim metropolama. Svakom detalju ugrađenu u ovaj ekskluzivni prostor posvećena je velika pažnja. Stilskom dekoru i udobnosti doprinose toplina drvenih elemenata, elegantnost kristala i porcelana, prefinjenost mediteranskog kamena i igra svetala. Slaveći arhitekturu glavnog grada i njegove kulturne vresnosti, na zidovima se nalaze ulja na platnu umetnika Momčila Kovačevića, na kojima je proslavljen Beograd devetnaestog veka. Izbor hrane i pića se kreativno i sa ukusom uklapa u atmosferu i dekorum Cafe theatre-a. Šarm dnevne sobe opremljene s ljubavlju i toplinom čini da na ovom mestu osećate kao kod kuće.\nBeograd, Stari Grad, Strahinjića bana 78a 011 3346197\nFracci se izdvaja od drugih beogradskih lokala prvenstveno po enterijeru Ušuškan je, topao i prija ljudima Napravljen je u kući, koja je među najstarijim građevinama u ovom kraju, a lokal u kući čini intiman kutak sam po sebi Bez obzira što je na uglu prometnih ulica, opet je izdvojen od gradske vreve Kafeterija Fracci poznata je i po istoimenoj kafi\nCafe restoran freska\nBeograd, Stari Grad, Vuka Karadžića 12 011 3284893\nBeograd, Stari Grad, Skadarska 19 011 3223460 |\n064 4407049 |\nKAFE BAR Boemska četvrt je odnedavno bogatija za predivan enterijer caffea HAND MADE Dostupan je vama svakog dana od 10.00 - 02.00h, gde će bar na trenutak stati vreme, u našem luksuznom, ali opet staromodnom ambijentu, pa ćete moći da doživite onaj duh starih dobrih vremena Lako ćete nas pronaći, jer mi smo jedinstveni\nPalačinkara i kafe amigo\nBeograd, Stari Grad, Kraljice Natalije 35 011 3611663\nBeograd, Stari Grad, Gospodar Jevremova 53 011 3285044\nKafe poslastičarnica mama goca\nBeograd, Stari Grad, Žorža Klemansoa 1 011 3196930 |\n065 3192727 |\nKAFE i POSLASTIČARNICA SVE VRSTE TORTI i KOLAČA\nBeograd, Stari Grad, Zmaj Jovina 15 011 2627738


oporavljeni - Blic Online\nViše od MILION kovid pacijenata oporavilo se u Africi\nOd posledica korona virusa u Srpskoj su se za 24 časa, a zaključno sa jučerašnjim danom, oporavile 34 osobe, dok je zaraza potvrđena kod još 109 osoba. Kako pokazuju podaci Instituta za javno zdravstvo RS, u Srpskoj je do juče bilo ukupno 2.108 oporavljenih.\nU Srpskoj korona virusom zaraženo 2.314 osoba, u Federaciji 2.263\nU Bosni i Hercegovini na novi korona virus pozitivno je ukupno 4.606 osoba, pokazuju poslednji podaci Ministarstva civilnih poslova BiH. Od ovog broja, u Federaciji BiH korona virusom zaraženo je ukupno 2.263 osoba, u Republici Srpskoj 2.314, a u Brčko distriktu 29 osoba.\nU BiH na koronu pozitivne 4.453 osobe, oporavilo se 2.402 ljudi\nU Bosni i Hercegovini na korona virus pozitivne su ukupno 4.453 osobe, pokazuju poslednji podaci Ministarstva civilnih poslova BiH.\nOd korona virusa u Srpskoj se, do juče, oporavila 1.181 osoba, što je 69,80 odsto od ukupnog broja potvrđenih slučajeva infekcije.\nOd korona virusa u Srpskoj se, zaključno sa jučerašnjim danom, oporavilo 979 osoba, što je više od dve trećine svih onih koji su zaraženi SARS-CoV-2, podaci su Instituta za javno zdravstvo RS.\nU BiH na korona virus pozitivno 2.238 osoba, od zaraze se do sada oporavilo 1.557 ljudi\nU Bosni i Hercegovini na korona virus pozitivna je ukupno 2.238 osoba, pokazuju poslednji podaci Ministarstva civilnih poslova BiH. Od ovog broja, u Republici Srpskoj korona virusom zaraženo je ukupno 1.306 osoba, u Federaciji BiH 1.012, a u Brčko distriktu 20 osoba.\nVIRUS KORONA U BiH Ukupno pozitivno 2.290 ljudi, raduje podatak da se OPORAVILO 1.436 OSOBA\nU Bosni i Hercegovini na novi virus korona pozitivno je ukupno 2.290 osoba, pokazuju poslednji zbirni podaci Ministarstva civilnih poslova BiH.\nU Federaciji BiH je u protekla 24 časa na novi korona virus testirano 577 uzoraka, a potvrđeno je 17 novih slučajeva. Novi slučajevi registrovani su u Zeničko-Dobojskom kantonu, u Maglaju i Žepču, te Unsko-sanskom kantonu, u Cazin, saopštilo je Federalno ministarstvo zdravstva.\nBroj oporavljenih od korona virusa širom sveta PREŠAO MILION\nBroj osoba koje su se oporavile od virusa Kovid-19 širom sveta prešao je jedan milion i sada iznosi 1.001.008.\nIz bolnice otpušten bračni par iz Vuhana, PRVI OBOLELI u Italiji\nBračni par Kineza iz Vuhana, turista starosti 66 i 67 godina, koji su na turističkom putovanju po Italiji prvi oboleli od korona virusa, juče su otpušteni iz bolnice, nakon što su dva puta testirani i dobili negativan rezultat na korona virus.


Specijalna bolnice Merkur | Vrnjačka Banja apartmani | privatni smeštaj\nSpecijalna bolnice Merkur\nU sklopu Vrnjačke Banje nalazi se sedam termomineralnih izvora. Od toga četiri se koriste u balneološkom lečenju, a to su : Topla voda, Snežnik, Jezero i Slatina. Ostali su Borjak, Beli izvor i Vrnjačko vrelo. Mineralna voda sa Tople vode i Vrnjačkog vrela se flašira, pa je tako u čitavoj Srbiji poznata i popularna „ Voda Vrnjci „.\nCentralno mesto su ponudi lečenja u Vrnjačkoj Banji zauzima Specijalna bolnica „ Merkur “, koja u svom sadržaju poseduje najsavremeniju opremu za tretmane pacijenata. Bolnica raspolaže sa osam različitih kabineta, sedam odeljenja, apotekom, dežurnom službom, termomineralnim kupatilom, peloid centrom, wellness centrom, akva parkom, fitnes centrom i kliničko – biohemijskom laboratorijom sa RIA laboratorijom koja otkriva genetske predispozicije pojedinca za bavljenje sportom. Takođe, u ovim laboratorijama se detaljno analizira genetsko nasleđe, tip mišića i ostale karakteristike. Dobijeni rezultati dalje ukazuju u kojem sportu bi pojedinac mogao ostvariti najbolje rezultate, odnosno pruža mu se usmerenje za bavljenje određenom kategorijom sporta.\nКadar Specijalne bolnice čine obučeni vrhunski medicinski radnici, koji svojim dugogodišnjim iskustvom ostvaruju odlične rezultate u lečenju bolesti organa za varenje, šećerne bolesti i bolesti koštano – zglobnog sistema. U okviru ovog lečilišta nalaze se i moderni, potpuno opremljeni objekti za smeštaj posetilaca, a koji su pristupačni u toku cele godine. To su „ Merkur – novi “, „ Šumadija luks “, „ Merkur – stari “ i „ Sveti Đorđe “ . Lekari, specijalisti nutricionisti, kreiraju obroke za sve pacijente, a ukoliko je nekim pacijentima potreban specifičan način ishrane, lekari su tu formiraju poseban dijetetski režim ishrane.\nU sastavu „ Merkura “ nalaze se i četiri izvora termomineralnih voda koje se koriste pri terapijama. To su : Topla voda, Slatina, Jezero i Snežnik.\nLečenja u izvorima se vrše:\nDoziranim pijenjem, po savetu lekara\nIspiranjem žučnih puteva preko sondi, posle operacije žučne kese\nInhaliranjem toplom, mineralnom vodom\nКupanjem u toploj mineralnoj vodi – predstavlja jedan od oblika hidroterapije\nPrimenom preko klizmi – prevencija oboljenja debelog creva, hronični kolitis, hronična upala sluzokože, opstipacija ili zatvor, ucerozni kolitis, Кronova bolest, post iridacioni kolitis kod žena koje su ginekološki zračene. Terapije su delotvorne i pri prevenciji, gde se koriste kao preventiva zaštite sluzokože debelog creva.\nVaginalnim orošavanjem – kod hroničnih zapaljenja urogenitalnog trakta ili grlića materice, kod balneo grupa III, V, VI, kod pojave priraslica, stanja posle operativnog zahvata ili zapaljenja, benigne histerektomije, steriliteta. Ovakva terapija predstavlja prvi stepen u lečenju steriliteta.\nIspiranjem očiju, kod hroničnih oboljenja očiju\nIndikacije za lečenje u Specijalnoj bolnici Merkur\nŠećerna bolest ( dijabetes tip 1, tip 2 i komplikacije )\nStanje posle hiruškog odstranjivanja žučne kese\nStanje posle resekcije jednjaka, želuca i creva\nКalkuloza mokraćnih puteva i funkcionalnih oboljenja\nU Merkuru se izvodi nekoliko vrsta fizikalnih terapija :\nPored toga u ponudi su još i :\nLečenje kao odmor\nMenadžerski preventivni program\nZa vaše najbolje godine\nZa vaš lakši korak\nКraljevski wellness vikend\n← Indikacije Most Ljubavi →